**Súťažné podklady**

**Zadanie a podmienky súťaže**

**Identifikácia zákazky a postupu zadávania:**

Podlimitná zákazka bez využitia elektronického trhoviska podľa § 112 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len "ZVO") s **predpokladanou hodnotou zákazky** vo výške **1 598 044,98** EUR. **Zákazka je rozdelená na časti** (bod 3. týchto súťažných podkladov).

**Názov zákazky:** **Základná škola Biely Kostol formou modulov**

**Identifikácia verejného obstarávateľa:**

Názov: obec Biely Kostol

Sídlo: Pionierske námestie 18, 919 34 Biely Kostol

URL: www.bielykostol.sk

Tento dokument je vypracovaný v súlade so ZVO a s ostatnými platnými právnymi predpismi Slovenskej republiky

|  |  |
| --- | --- |
|  |  |
|  |  |
|  |  |
| Schválil: | ............................................. doc. Ing. Iveta Paulová, PhD., MBA, v.r. |

**OBSAH**

[A. Podmienky súťaže 3](#_Toc63934451)

[Komunikácia 3](#_Toc63934452)

[1. Komunikácia medzi verejným obstarávateľom a záujemcami/uchádzačmi 3](#_Toc63934453)

[Predkladanie ponuky a jej obsah 4](#_Toc63934454)

[2. Predkladanie ponuky 4](#_Toc63934455)

[3. Obsah ponuky 5](#_Toc63934456)

[4. Rozdelenie zákazky na časti 6](#_Toc63934457)

[5. Zábezpeka 7](#_Toc63934458)

[Otváranie a vyhodnocovanie ponúk 8](#_Toc63934459)

[6. Otváranie ponúk 8](#_Toc63934460)

[7. Vyhodnotenie splnenia podmienok účasti a vyhodnocovanie ponúk 9](#_Toc63934461)

[Ukončenie súťaže 9](#_Toc63934462)

[8. Informácia o výsledku vyhodnotenia ponúk 9](#_Toc63934463)

[9. Súčinnosť úspešného uchádzača potrebná na uzavretie zmluvy o dielo 9](#_Toc63934464)

[10. Uzavretie zmluvy o dielo 10](#_Toc63934465)

[Ostatné 10](#_Toc63934466)

[11. Zdroj finančných prostriedkov 10](#_Toc63934467)

[12. Skupina dodávateľov 10](#_Toc63934468)

[13. Variantné riešenie 10](#_Toc63934469)

[14. Doplňujúce informácie 10](#_Toc63934470)

[B. Návrh zmluvy o dielo 12](#_Toc63934471)

[C. Opis predmetu zákazky 38](#_Toc63934472)

[1. Názov predmetu zákazky 38](#_Toc63934473)

[2. Opis predmetu zákazky 38](#_Toc63934474)

[D. Kritériá na vyhodnotenie ponúk a spôsob ich uplatnenia 40](#_Toc63934475)

[E. Návrh na plnenie kritéria 42](#_Toc63934477)

[F. Súhlas uchádzača s obsahom návrhu zmluvy o dielo 43](#_Toc63934478)

[G. Zoznam príloh súťažných podkladov 44](#_Toc63934479)

# Podmienky súťaže

## Komunikácia

* + 1. Komunikácia medzi verejným obstarávateľom a záujemcami/uchádzačmi
       1. Verejný obstarávateľ pri komunikácii s uchádzačmi resp. záujemcami postupuje v zmysle § 20 ZVO prostredníctvom komunikačného rozhrania systému JOSEPHINE. **Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi, a to vrátane uplatňovania revíznych postupov podľa ZVO**.
       2. Komunikácia sa medzi verejným obstarávateľom a záujemcami/uchádzačmi uskutočňuje v štátnom (slovenskom) jazyku a spôsobom, ktorý zabezpečí úplnosť a obsah údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
       3. Systém JOSEPHINE je na účely tohto verejného obstarávania softvér na elektronizáciu zadávania verejných zákaziek. Systém JOSEPHINE je webová aplikácia na doméne <https://josephine.proebiz.com>.
       4. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome

- Microsoft Edge.

* + - 1. **Pravidlá pre doručovanie** – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
      2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému JOSEPHINE a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
      3. Ak je odosielateľom zásielky záujemca resp. uchádzač, tak po prihlásení do systému JOSEPHINE a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
      4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
      5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k ďalším doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.
      6. **Registrácia**. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
      7. **Autentifikácia**. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme JOSEPHINE je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon je obvykle 3 pracovné dni a je potrebné s touto lehotou počítať pri vkladaní ponuky.

## Predkladanie ponuky a jej obsah

* + 1. Predkladanie ponuky
       1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
       2. Uchádzač predkladá ponuku v elektronickej podobe v lehote na predkladanie ponúk. Lehota na predkladanie ponúk je uvedená vo výzve na predkladanie ponúk. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.
       3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
       4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“ vytvorený naskenovaním z originálov alebo ich úradne osvedčených kópií) tak, ako je uvedené v týchto súťažných podkladoch (viď bod 3. Obsah ponuky) a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
       5. Ak ponuka obsahuje dôverné informácie, uchádzač ich v ponuke viditeľne označí.
       6. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, musí byť vyjadrená v EUR (Eurách) s presnosťou na dve desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH [pri vkladaní do systému JOSEPHINE označená ako „Jednotková cena (kritérium hodnotenia)“].
       7. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
       8. Ponuka uchádzača predložená po uplynutí lehoty na predkladanie ponúk sa elektronicky neotvorí.
       9. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
       10. Uchádzači sú svojou ponukou viazaní do uplynutia lehoty viazanosti ponúk, ktorá je uvedená vo výzve na predkladanie ponúk.
       11. Všetky náklady a výdavky spojené s prípravou a predložením ponuky, bez ohľadu na výsledok verejného obstarávania, znáša uchádzač, a to bez nároku na ich náhradu voči verejnému obstarávateľovi.
    2. Obsah ponuky
       1. Uchádzač predloží doklady preukazujúce splnenie podmienok účasti určených verejným obstarávateľom vo výzve na predkladanie ponúk, oddiel III.1) PODMIENKY ÚČASTI. Uchádzač môže v zmysle § 39 ZVO predbežne nahradiť doklady na preukázanie splnenia podmienok účasti predložením jednotného európskeho dokumentu (JED) alebo čestným vyhlásením. Prípadný zápis uchádzača v zozname hospodárskych subjektov vedený Úradom pre verejné obstarávanie verejný obstarávateľ overí podľa § 152 ods. 4 ZVO.
       2. Uchádzač predloží písomné vyhlásenie uchádzača podľa vzoru uvedeného v časti F. týchto súťažných podkladov, že súhlasí s obsahom návrhu zmluvy o dielo podľa časti B. týchto súťažných podkladov. Dokument musí byť podpísaný osobou oprávnenou konať za uchádzača.
       3. Uchádzač predloží riadne vyplnený návrh na plnenie kritérií podľa vzoru uvedeného v časti E. týchto súťažných podkladov za príslušnú časť zákazky. Ak uchádzač nie je platcom DPH, uvedie pre sadzbu DPH v % slovné spojenie "Neplatca DPH". Ak je uchádzač platcom DPH, uvedie príslušnú sadzbu DPH. Všetky vkladané hodnoty musia byť zadané s presnosťou na dve desatinné miesta. Pre vylúčenie pochybností verejný obstarávateľ uvádza, že v prípade nesúladu hodnoty ponuky podľa položkového elektronického formuláru systému JOSEPHINE podľa bodu 2.6. týchto súťažných podkladov, ktorý predstavuje len nevyhnutnú funkcionalitu tohto elektronického systému a návrhu na plnenie kritérií podľa vzoru uvedeného v časti E. týchto súťažných podkladov, hodnotou, ktorá bude predmetom vyhodnocovania ponúk bude hodnota ponuky uvedená v návrhu na plnenie kritéria predkladaného podľa vzoru uvedeného v časti E. týchto súťažných podkladov pre príslušnú časť zákazky.
       4. Uchádzač predloží ponukový rozpočet (vyplnený/ocenený výkaz výmer) za príslušnú časť zákazky.
       5. Informácie v rozsahu uvedenom v bode 14.1. resp. 14.2. súťažných podkladov.
       6. **Ak sa navrhujú ekvivalenty** oproti projektovej dokumentácii, uchádzač predloží samostatný očíslovaný zoznam technických listov, alebo iných vhodných dokumentov, ktorými bude preukazovať požadované technické a funkčné vlastnosti v ponuke uvažovaných ekvivalentných výrobkov, vrátane podrobných špecifikácií.
       7. **Ak sa navrhujú ekvivalenty** oproti projektovej dokumentácii, uchádzač predloží ďalšie dokumenty a doklady a odôvodnenia preukazujúce opodstatnenosť a správnosť uchádzačom navrhnutého ekvivalentného výrobku/materiálu a jeho vplyvu na ďalšie položky vo výkaze výmer a projektovej dokumentácii.
       8. V prípade, ak na základe dohody o plnomocenstve podpíše ponuku v mene uchádzača iná osoba, tak ponuka uchádzača musí obsahovať ako svoju súčasť aj príslušnú **plnú moc**.
       9. V prípade skupiny dodávateľov uchádzač predloží vystavenú plnú moc pre jedného z členov skupiny, ktorý bude oprávnený prijímať pokyny za všetkých členov skupiny a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
       10. Ak uchádzač nevypracoval ponuku sám, uvedie v ponuke informáciu o osobe, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
       11. Zoznam dôverných informácií s identifikáciou čísla strany a textu obsahujúceho dôverné informácie, ak ich ponuka obsahuje.
       12. V súvislosti so zadávaním zákazky bude verejný obstarávateľ spracúvať osobné údaje fyzických osôb uvedených v ponuke každého uchádzača, ktorý predložil ponuku v lehote na predkladanie ponúk. Uchádzač (fyzické osoby, ktorých osobné údaje sú uvedené v ponuke) je dotknutou osobou, t. j. osobou, o ktorej sú spracúvané osobné údaje, ktoré sa jej týkajú. Osobné údaje budú spracúvané v súlade s platnou legislatívou za účelom predloženia ponuky, jej vyhodnotenia a zverejnenia v súlade so ZVO. Práva dotknutej osoby, ktorej osobné údaje sa spracúvajú, sú upravené v § 59 - § 66 zákona o ochrane osobných údajov a v Nariadení čl. 12 – čl. 18. Osobné údaje sa spracovávajú na účely verejného obstarávania v súlade so ZVO. Verejný obstarávateľ žiada, aby bolo v ponuke uchádzača písomne uvedené, či tieto osobné údaje je verejný obstarávateľ oprávnený zverejniť alebo uvedie, či ide o dôverné informácie, ktoré nemožno zverejniť. V tomto smere sú rozhodné ustanovenia ZVO a ostatných právnych predpisov.

**Použitie ekvivalentných výrobkov/materiálov**

V prípade, že bude projektová dokumentácia, výkaz-výmer odkazovať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, verejný obstarávateľ pripúšťa použitie ekvivalentu, pričom ponúkaný ekvivalent musí spĺňať najmä požiadavky na rovnaké rozmerové, materiálové, architektonické, stavebno-technické vlastnosti, tepelnú a chemickú odolnosť, konštrukčné a farebné vlastnosti, ktoré sú špecifikované v projektovej dokumentácii. Pri navrhovaní ekvivalentných materiálov/výrobkov musí uchádzač postupovať s odbornou starostlivosťou, pri ktorej musí zohľadniť pôvodný projektantom navrhovaný účel, plnú funkčnosť a zabezpečiť jeho dodržanie bez zmeny iných častí PD. V prípade uvedenia konkrétnych značiek materiálov a výrobkov, pri ktorých sú uvedené minimálne požiadavky, môže uchádzač predložiť aj materiály/výrobky lepších parametrov. Dôkaz o ich vhodnosti musí byť priložený v ponuke (viď upozornenie).

Pri návrhu na použitie iných ekvivalentných materiálov/výrobkov ako sú uvedené v projektovej dokumentácií je dôkazné bremeno o vhodnosti navrhnutého materiálu/výrobku na strane uchádzača. V prípade nepreukázania lepších parametrov uchádzačom si Verejný obstarávateľ vyhradzuje právo neakceptovať takýto ekvivalentný výrobok. Pri navrhovaní ekvivalentných výrobkov musí uchádzač zohľadniť najmä technologickú, funkčnú, architektonickú, konštrukčnú, statickú, stavebno-technickú, tepelnú a chemickú odolnosť, požiarnu, hygienickú a zdravotnú súvislosť medzi navrhovanými materiálmi v projektovej dokumentácii a ním navrhnutými materiálmi/výrobkami.

**UPOZORNENIE: Akýkoľvek návrh na ekvivalentný výrobok musí uchádzač označiť v konkrétnom riadku výkazu-výmer s uvedením výrobcu, jasným a jednoznačným označením konkrétneho ním navrhovaného výrobku a uchádzačom zadaným poradovým číslom, na základe ktorého verejný obstarávateľ identifikuje priložené konkrétne technické listy a dokumenty (očíslované budú tvoriť samostatnú prílohu ponuky), ktoré budú preukazovať splnenie pôvodne požadovaných vlastností v projektovej dokumentácii.**

V prípade, že uchádzač zasiahne/navrhne iné materiály/výrobky musí ísť o materiály/výrobky s rovnakými alebo lepšími vlastnosťami ako sú špecifikované v projektovej dokumentácii, je povinný s ponukou predložiť výrobný list tohto výrobku/materiálu, v ktorom preukáže, že ním navrhovaný ekvivalent spĺňa rovnaké alebo lepšie parametre ako sú minimálne požiadavky uvedené v projektovej dokumentácii. Pri návrhu na zmenu materiálu/výrobku (ekvivalent) musí túto zmenu zohľadniť z pohľadu všetkých súvislostí a nadväzností na ďalšie súvisiace položky najmä z dôvodov funkčných, architektonických, konštrukčných, statických, stavebno-technických, tepelnej a chemickej odolnosti, požiarnych, hygienických a zdravotných súvislostí a technologických postupov uvedených vo výkaze výmer a v projektovej dokumentácii.

* + 1. Rozdelenie zákazky na časti
       1. Zákazka je rozdelená na 2 časti:
  1. časť zákazky - Spodná stavba a napojenie

1 Stavebná časť

1-1 Spodná stavba

2 Napojenie

SO-02 Parkovisko, spevnené plochy a plochy zelene

SO-03 Oplotenie

SO-04 Vodovodná prípojka a prívod vody do objektu

SO-05 Kanalizačná prípojka a areálová kanalizácia

SO-06 Areálová dažďová kanalizácia

SO-07 Prípojka NN

* 1. časť zákazky - Modulová stavba

1 Stavebná časť

1-2 Modulová stavba

1-3 Zdravotechnika

1-4 Vykurovanie

1-5 Elektroinštalácia

1-6 HSP

1-7 Kuchyňa

1-8 Vzduchotechnika

* + - 1. Uchádzač môže predložiť ponuku na jednu časť, na druhú časť alebo na obe časti.
      2. Ponuka musí byť predložená na celý rozsah predmetu zákazky a na všetky položky predmetu zákazky v rámci príslušnej časti.
    1. Zábezpeka

Zábezpeka ponúk sa vyžaduje a je stanovená vo výške 5 000 eur (slovom: päťtisíc eur) pre 1. časť zákazky a 15 000 eur (slovom: pätnásťtisíc eur) pre 2. časť zákazky.

Spôsoby zloženia zábezpeky (vyberie si uchádzač):

1. Zložením finančných prostriedkov na bankový účet verejného obstarávateľa,

2. Poskytnutím bankovej záruky za uchádzača,

3. Poskytnutím poistnej záruky.

Podmienky zloženia zábezpeky :

1. Zložením finančných prostriedkov na bankový účet verejného obstarávateľa:

1.1 Finančné prostriedky musia byť pripísané na účet obstarávateľa.

Bankové spojenie: Prima banka Slovensko, a. s.

číslo účtu IBAN: SK36 5600 0000 0010 1907 3001 VS: 08022021

mena účtu: eur

1.2 Finančné prostriedky musia byť pripísané na účte verejného obstarávateľa najneskôr v deň

uplynutia lehoty na predkladanie ponúk.

1.3 Ak finančné prostriedky nebudú zložené na účte verejného obstarávateľa bude uchádzač z

verejnej súťaže vylúčený.

1.4 Oskenovaný doklad o zložení finančných prostriedkov na účet verejného obstarávateľa uchádzač vloží do ponuky.

2. Poskytnutím bankovej záruky za uchádzača:

2.1 Poskytnutie bankovej záruky, sa riadi ustanoveniami § 313 až § 322 Obchodného zákonníka alebo iným právnym predpisom členského štátu Európskej únie alebo členského štátu GPA. Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky môže byť v záručnej listine obmedzená, najviac však na dobu 12 mesiacov od uplynutia lehoty na predkladanie ponúk.

2.2 Právne záväznú elektronickú bankovú zábezpeku je potrebné vložiť do systému JOSEPHINE ako súčasť ponuky. Ak banka nevyhotovuje právne záväznú bankovú zábezpeku elektronicky, záručná listina sa predkladá v originálnom vyhotovení. V bankovej záruke banka písomne vyhlási, že uspokojí verejného obstarávateľa (veriteľa) za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača, musí byť doručená na adresu Obecný úrad Biely Kostol, Pionierske námestie 18, 919 34 Biely Kostol s označením „NEOTVÁRAŤ” a heslom „*Základná škola Biely Kostol formou modulov - Spodná stavba a napojenie*” pre 1. časť alebo „*Základná škola Biely Kostol formou modulov - Modulová stavba*“ pre 2. časť v lehote na predkladanie ponúk. V takomto prípade naskenovaný originál bankovej záruky uchádzač vloží do ponuky do systému JOSEPHINE. Ak právne záväzná banková záruka nebude doručená v zmysle vyššie uvedeného, bude uchádzač z verejnej súťaže vylúčený.

3. Poskytnutím poistnej záruky:

3.1 Poskytnutie poistnej záruky, sa riadi ustanoveniami zákona č. 39/2015 Z. z. o poisťovníctve a o zmene a doplnení niektorých zákonov v platnom znení alebo iným právnym predpisom členského štátu Európskej únie alebo členského štátu GPA. Záručná listina môže byť vystavená poisťovňou so sídlom v Slovenskej republike, pobočkou zahraničnej poisťovne v Slovenskej republike alebo zahraničnou poisťovňou. Doba platnosti poistnej záruky môže byť v záručnej listine obmedzená, najviac však na dobu 12 mesiacov od uplynutia lehoty na predkladanie ponúk.

3.2 Právne záväznú elektronickú poistnú záruku je potrebné vložiť do systému JOSEPHINE ako súčasť ponuky. Ak poisťovňa nevyhotovuje právne záväznú poistnú záruku elektronicky, poistná záruka sa predkladá v originálnom vyhotovení. V poistnej záruke poisťovňa písomne vyhlási, že uspokojí verejného obstarávateľa (veriteľa) za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača, musí byť doručená na adresu Obecný úrad Biely Kostol, Pionierske námestie 18, 919 34 Biely Kostol s označením „NEOTVÁRAŤ” a heslom „*Základná škola Biely Kostol formou modulov - Spodná stavba a napojenie*” pre 1. časť alebo „*Základná škola Biely Kostol formou modulov - Modulová stavba*“ pre 2. časť v lehote na predkladanie ponúk. V takomto prípade naskenovaný originál poistnej záruky uchádzač vloží do ponuky do systému JOSEPHINE. Ak právne záväzná poistná záruka nebude doručená v zmysle vyššie uvedeného, bude uchádzač z verejnej súťaže vylúčený.

Podmienky vrátenia alebo uvoľnenia zábezpeky podľa § 46 ZVO:

V prípade nepredloženia bankovej záruky, poistnej záruky alebo ak finančné prostriedky nebudú pripísané na účte verejného obstarávateľa podľa určených podmienok, bude uchádzač z procesu tohto verejného obstarávania v zmysle § 53 ods. 5) písm. a) ZVO vylúčený.

Zábezpeka prepadne v prospech verejného obstarávateľa, ak uchádzač:

a) odstúpi od svojej ponuky v lehote viazanosti ponúk alebo,

b) neposkytne súčinnosť alebo odmietne uzavrieť zmluvu alebo rámcovú dohodu podľa § 56 ods. 8 až 15 ZVO.

## Otváranie a vyhodnocovanie ponúk

* + 1. Otváranie ponúk
       1. Otváranie ponúk sa uskutoční elektronicky v čase uvedenom vo výzve na predkladanie ponúk a bude prebiehať **on-line sprístupnením** prostredníctvom systému JOSEPHINE.
       2. V súčasnosti nedokážeme predvídať ďalší vývoj a plánované opatrenia vlády SR súvisiace s krízou spôsobenou ochorením COVID – 19, preto nebude možná osobná účasť uchádzačov na otváraní ponúk.
       3. Otváraním ponúk elektronicky prostredníctvom systému JOSEPHINE sa rozumie jej sprístupnenie komisii.
       4. On-line sprístupnenia sa budú môcť zúčastniť len uchádzači, ktorí v lehote na predkladanie ponúk predložili úspešne ponuku do tejto zákazky. Ponuky budú sprístupnené týmto uchádzačom po lehote na otváranie ponúk a po otvorení ponúk komisiou. Uchádzači budú môcť vstúpiť do on-line prostredia pre sprístupnenie na totožnom mieste, ako predložili svoju ponuku (v totožnej záložke). Všetky prístupy do on-line prostredia budú zaprotokolované a automaticky logované do protokolu systému JOSEPHINE.
       5. Verejný obstarávateľ bude uchádzačom, ktorí predložili ponuku v lehote na predkladanie ponúk posielať zápisnicu z otvárania ponúk bezodkladne po ich otvorení, i keď lehota podľa ZVO je päť pracovných dní odo dňa otvárania ponúk. Pokiaľ by sa akokoľvek zmenila situácia a bude potrebné uskutočniť zmeny, tieto budú riešené formou korigenda.
    2. Vyhodnotenie splnenia podmienok účasti a vyhodnocovanie ponúk
       1. Verejný obstarávateľ postupuje podľa § 112 ods. 6 druhá veta ZVO, t. j. vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ vyhodnotí u uchádzača, ktorý sa umiestnil na prvom mieste v poradí splnenie podmienok účasti a požiadaviek na predmet zákazky. Ak dôjde k vylúčeniu uchádzača alebo jeho ponuky, verejný obstarávateľ následne vyhodnotí splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky
       2. Ponuky uchádzačov sa budú vyhodnocovať v súlade s príslušnými ustanoveniami ZVO (§40, §53).
       3. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. V prípade podozrenia o (ne)pravosti predložených skenov dokladov verejný obstarávateľ môže požiadať uchádzača o doručenie všetkých dokladov predložených v ponuke ako dokladov transformovaných zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení, resp. ako elektronických dokumentov podpísaných kvalifikovaným elektronickým podpisom a opatrených časovou pečiatkou.

## Ukončenie súťaže

* + 1. Informácia o výsledku vyhodnotenia ponúk
       1. Verejný obstarávateľ po vyhodnotení ponúk, a po skončení postupu podľa § 55 ods. 1 ZVO a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi umiestnenému na prvom mieste v poradí oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.
    2. Súčinnosť úspešného uchádzača potrebná na uzavretie zmluvy o dielo
       1. Uchádzač /uchádzači/ je povinný poskytnúť verejnému obstarávateľovi riadnu súčinnosť potrebnú na uzavretie zmluvy o dielo tak, aby mohla byť uzavretá do 10 pracovných dní odo dňa uplynutia lehôt určených ZVO, ak bol na jej uzavretie písomne vyzvaný.
       2. Verejný obstarávateľ v súlade s § 11 ZVO neuzavrie zmluvu o dielo s uchádzačom/uchádzačmi/, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
       3. Verejný obstarávateľ vyžaduje, aby úspešný uchádzač /uchádzači/ najneskôr v čase uzavretia  zmluvy o dielo poskytol zoznam subdodávateľov tak, aby tento obsahoval všetkých známych subdodávateľov v čase uzatvárania zmluvy o dielo, predmet subdodávky, finančný podiel subdodávky a údaje o osobe oprávnenej konať za subdodávateľa, v rozsahu meno a priezvisko, adresa pobytu, dátum narodenia.
       4. Verejný obstarávateľ vyžaduje, aby úspešný uchádzač /uchádzači/ najneskôr v čase uzavretia zmluvy o dielo predložil harmonogram výstavby /vecný a časový/. Harmonogram bude rozpracovaný na jednotlivé týždne uskutočnenia stavebných prác v nadväznosti na dodržanie technologických postupov podľa platnej legislatívy a technických noriem.
    3. Uzavretie zmluvy o dielo
       1. Výsledkom postupu verejného obstarávania bude uzavretie zmluvy o dielo s  úspešným uchádzačom/uchádzačmi, t. j. na každú časť zákazky bude uzavretá zmluva o dielo, a to v súlade s týmito súťažnými podkladmi a s ponukou predloženou úspešným uchádzačom/uchádzačmi.
       2. Podrobné vymedzenie zmluvných podmienok dodania požadovaného predmetu zákazky je vyjadrené vo forme návrhu zmlúv o dielo, ktoré sú uvedené v časti B. týchto súťažných podkladov.
       3. Verejný obstarávateľ môže uzavrieť zmluvy o dielo s úspešným uchádzačom/uchádzačmi najskôr jedenásty deň odo dňa odoslania informácie o výsledku vyhodnotenia ponúk podľa ZVO, ak nenastali skutočnosti, ktoré majú vplyv na uzavretie zmluvy podľa § 56 ZVO.

## Ostatné

* + 1. Zdroj finančných prostriedkov
       1. Zákazka bude financovaná z vlastných prostriedkov verejného obstarávateľa.
       2. Verejný obstarávateľ neposkytuje zálohy ani preddavky na úhradu nákladov spojených s plnením zmluvy o dielo. Platobné podmienky sú uvedené v návrhoch zmlúv o dielo v časti B.  týchto súťažných podkladov.
    2. Skupina dodávateľov
       1. Skupina dodávateľov sa v zmysle § 2 ods. 5 ZVO považuje za uchádzača.
       2. Na účely účasti vo verejnom obstarávaní musí skupina dodávateľov stanoviť vedúceho člena skupiny dodávateľov, rozsah jeho kompetencií a určenie kontaktných údajov pre komunikáciu v danom verejnom obstarávaní. Všetci členovia skupiny dodávateľov musia udeliť písomné plnomocenstvo jednému z členov skupiny dodávateľov (vedúci člen skupiny), na všetky úkony spojené s účasťou v danom verejnom obstarávaní a na konanie v mene všetkých členov skupiny dodávateľov počas celého procesu verejného obstarávania, prijímať pokyny v tomto verejnom obstarávaní a konať v mene skupiny pre prípad prijatia ponuky, podpisu zmluvy o dielo a komunikácie.
       3. Ak by ponuka skupiny dodávateľov bola prijatá, verejný obstarávateľ za účelom riadneho plnenia zmluvy o dielo požaduje, aby účastníci tejto skupiny uzavreli medzi sebou dohodou o združení podľa § 829 Občianskeho zákonníka, z ktorej bude vyplývať, že účastníci tejto dohody zodpovedajú spoločne a nerozdielne za plnenie svojich záväzkov, ktorých plnenie je potrebné k dosiahnutiu dojednaného účelu, ktorým je riadne a včasné plnenie zmluvy o dielo.
    3. Variantné riešenie
       1. Verejný obstarávateľ nepovoľuje predloženie variantných riešení a na variantné riešenia, ktoré budú predložené, nebude prihliadať.
    4. Doplňujúce informácie
       1. Budúci zhotoviteľ je povinný v ponuke uviesť, kam bude jednotlivé druhy odpadu zo stavby odvážať a likvidovať. Zároveň uvedie:

- názov a miesto skládky a jeho prevádzkovateľa,

- prepravnú vzdialenosť,

- poplatok za uloženie odpadu resp. zeminy za 1 tonu,

* + - 1. V prípade, že bude odpad zlikvidovaný iným spôsobom, verejný obstarávateľ žiada o opis, akým spôsobom pristúpi uchádzač k zlikvidovaniu odpadu. Takáto likvidácia musí byť vykonaná v súlade s platnými právnymi predpismi a verejný obstarávateľ si vyhradzuje právo na akékoľvek informácie o likvidácii odpadu. Zákonný poplatok obci za uloženie odpadu resp. zeminy za 1 tonu (táto položka sa účtuje bez DPH).
      2. Uchádzačom odporúčame vykonať obhliadku miesta stavby, aby si sami overili a získali potrebné informácie, nevyhnutné na prípravu a spracovanie ponuky. Obhliadku miesta stavby je potrebné dohodnúť si s pánom Ing. Jánom Tižinákom t. č. 0911 668 132.

# Návrh zmluvy o dielo

**Návrh zmluvy o dielo – 1. časť zákazky – spodná stavba a napojenie**

**Zmluva o dielo**

uzatvorená podľa § 536 a nasl. Obchodného zákonníka

**Čl. 1.**

**ZMLUVNÉ STRANY**

**1. Objednávateľ : Obec Biely Kostol**

**Pionierske námestie 18**

**919 34 Biely Kostol**

Zastúpený : doc. Ing. Iveta Paulová, PhD., MBA

Osoby oprávnené na konanie vo veciach

a) zmluvných : doc. Ing. Iveta Paulová, PhD. MBA

b) technických : bude určený objednávateľom

c) technický dozor investora : bude určený objednávateľom

v priebehu realizácie : podľa bodu 1. písm. a), b), c) tohto článku

e) prevzatia Diela : podľa bodu 1. písm. b), c) tohto článku

f) rozhodovať o zmenách a prácach naviac,

ktoré majú za následok zvýšenie

dohodnutej ceny : podľa bodu1. písm. a + b tohto článku

Bankové spojenie : Prima banka Slovensko, a. s.

číslo účtu : SK36 5600 0000 0010 1907 3001

IČO : 31 871 461

DIČ : 2021191953

číslo telefónu :

e-mail :

(ďalej v texte zmluvy len „Objednávateľ“)

**2. ZHOTOVITEĽ :** (pozn.: presný názov a sídlo firmy podľa výpisu z obchodného registra, živnostenského listu alebo iného oprávnenia na podnikanie).

zastúpený :

Osoby oprávnené na konanie vo veciach

a) zmluvných :

b) technických :

c) stavbyvedúci : doplní sa v čase podpisu zmluvy o dielo

Bankové spojenie :

číslo účtu :

IČO :

DIČO :

číslo telefónu :

E-mail :

(ďalej v texte zmluvy len „Zhotoviteľ“ a spolu s „Objednávateľom“ len „zmluvné strany“)

**Čl. 2.**

**Predmet zmluvy**

* 1. Predmetom zmluvy je dodávka a realizácia spodnej stavby a napojenia v rámci stavby Základná škola Biely Kostol formou modulov.
  2. Zmluva sa uzatvára ako výsledok zadávania podlimitnej zákazky s názvom „Základná škola Biely Kostol formou modulov“, v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len ZVO“) postupom podlimitnej zákazky bez využitia elektronického trhoviska, 1. časť zákazky s názvom „spodná stavba a napojenie“.
  3. Zhotoviteľ sa zaväzuje zhotoviť pre Objednávateľa Dielo podľa podmienok dohodnutých v tejto zmluve o dielo (ďalej len „zmluva alebo „ZoD“) a v súlade s ustanoveniami a požiadavkami Objednávateľa, uvedenými v súťažných podkladoch z verejného obstarávania, riadne a včas zhotovené Dielo odovzdať Objednávateľovi.
  4. Objednávateľ sa zaväzuje Dielo zhotovené v súlade s touto zmluvou prevziať a zaplatiť dohodnutú cenu podľa platobných podmienok dohodnutých v tejto zmluve.
  5. Dielo bude realizované v zmysle projektovej dokumentácie „Základná škola Biely Kostol formou modulov“, spracovanej spoločnosťou M PRO s. r. o., Kadnárova 23, 831 52 Bratislava v 7/2020. a požiadaviek Objednávateľa v súťažných podkladoch vo verejnom obstarávaní.
  6. Zhotoviteľ potvrdzuje, že sa v plnom rozsahu zoznámil s rozsahom a povahou Diela, že sú mu známe technické a kvalitatívne podmienky k realizácii Diela, a že disponuje takými kapacitami a odbornými znalosťami, ktoré sú k zhotoveniu Diela potrebné.

**Čl. 3.**

**KVALITA DIELA**

3.1. Dielo musí byť zhotovené v zmysle čl. 2., nesmie mať žiadne vady a nedostatky brániace jeho riadnemu užívaniu, alebo spôsobujúce rýchlejšie opotrebenie Diela.

3.2. Zhotoviteľ sa zaväzuje odovzdať Dielo v celku.

3.3. Zhotoviteľ realizujúci zmluvne dohodnuté práce je povinný dokladovať kvalitu vykonaných prác od začiatku po ukončenie Diela týmito dokumentmi:

a) správou o vykonaní prác s prípadným opisom vykonaných zmien a odchýlok od dokumentácie

overenej v stavebnom konaní,

b) potvrdeným porealizačným projektom so zakreslením zmien a odchýlok od projektovej dokumentácie – projekt skutočného vyhotovenia, spracovaný v dvoch vyhotoveniach v tlačenej podobe a 1 x na elektronickom nosiči,

c) zápismi, protokolmi a osvedčeniami o vykonaných skúškach použitých materiálov a technológií (overovacie kontrolné skúšky, protokoly, správy o kvalite konštrukcií a zabudovaných materiáloch, zaťažovacie skúšky, skúšky predpísané projektovou dokumentáciou a i.),

d) kópiami zo stavebného denníka,

e) vyplneným skúšobným a kontrolným plánom, potvrdeným Zhotoviteľom, podľa § 13 zákona č. 254/1998 Z. z. o verejných prácach s potvrdením o vykonaných skúškach a kontrolách,

f) dokladmi o preukázaní zhody s deklarovanými alebo vyžadovanými normami, atestmi, certifikátmi použitých výrobkov na zhotovenom Diele – všetky dodané v slovenskom alebo českom jazyku. Doklady dodané v iných jazykoch musia byť preložené do slovenčiny prostredníctvom úradného prekladu.

g) potvrdeniami správcu certifikovanej skládky formou vážnych lístkov o prijatí stavebných odpadov, prebytočnej zeminy, stavebnej sute, TKO vo fakturovanom množstve.

h) potvrdeniami o odstránení vád a nedorobkov (v prípade ak boli zistené),

i) preberacím protokolom o odovzdaní a prevzatí ukončenej verejnej práce,

j) plánom užívania verejnej práce podľa § 14 zákona č. 254/1998 Z. z. o verejných prácach, v ktorom musia byť obsiahnuté aj pravidlá technických prehliadok formou harmonogramu s uvedením štandardných kontrolných úkonov, v ktorom mieste stavby sa majú vykonať, kým a kedy. Plán technických prehliadok musí byť zostavený tak, aby všetky časti stavby na ktoré sa vzťahuje záruka boli prekontrolované 3 mesiace pred uplynutím záručnej doby,

k) porealizačným zameraním (3x) i na CD nosiči a geometrickým plánom (3x), vyhotovené odborne spôsobilým geodetom (všetky stavebné objekty, siete, zeleň),

**Nesplnenie týchto požiadaviek predstavuje vady Diela a podstatné porušenie tejto zmluvy.**

**Čl. 4.**

**CENA DIELA**

4.1 Cena Diela je výsledkom verejného obstarávania a je stanovená podľa zákona č. 18/1996 Z. z. o cenách v znení neskorších predpisov nasledovne:

Cena Diela vo výške ......................... eur vrátane DPH, slovom ....................................... eur.

4.2. Podrobná špecifikácia ceny Diela s vymedzením kvalitatívnych a dodacích podmienok je uvedená v prílohe č. 1 tejto zmluvy – ponukový rozpočet/ocenený výkaz výmer.

4.3. Cena Diela, dohodnutá oboma zmluvnými stranami, zahŕňa všetky práce a dodávky, odborné posudky, revízie, vyjadrenia, skúšky a ďalšie súvisiace práce a činnosti, ktoré budú potrebné pri realizácii Diela, na odovzdanie a prevzatie Diela (napr. preberacie protokoly a i.), alebo k jeho odovzdaniu do užívania.

4.4. Cena dohodnutá v čl. 4.1 kryje všetky náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy a podkladov z verejného obstarávania a to najmä:

a) odovzdanie Diela v celku a v požadovanej kvalite

b) splnenie technicko-kvalitatívnych parametrov uvedených v:

- technických normách a predpisoch, platných na území Slovenskej republiky a v Európskej únii (i doporučených, súvisiacich s predmetom Diela),

- normách a technických podmienkach, uvedených v projektovej dokumentácii a v podkladoch z verejného obstarávania,

c) splnenie podmienok realizácie Diela, ktorými sú:

- zhotovenie prípadného podrobnejšieho projektu/dielenskej dokumentácie (ak je pri realizácii Diela potrebný),

- vykonanie kontrolných a preukazných skúšok materiálov, prvkov, strojov, zariadení a konštrukcií,

- úhrada spotrebovaných energií počas realizácie Diela,

- úhrada vodného a stočného v priebehu výstavby,

- náklady na vyloženie, skladovanie materiálov,

- náklady na výrobu a osadenie informačných tabúľ po dobu odo dňa prevzatia staveniska v súlade so zmluvou až do dokončenia Diela a jej následnú likvidáciu. Informačná tabuľa bude obsahovať text s názvom stavby, obchodné meno Objednávateľa, meno projektanta, obchodné meno Zhotoviteľa, termíny začatia a dokončenia Diela, meno zodpovedného stavbyvedúceho ako aj prípadné ďalšie informácie požadované všeobecne záväznými právnymi predpismi. Zhotoviteľ vyrobí a osadí informačné tabule stavby po dobu odo dňa prevzatia staveniska v súlade so zmluvou až do dokončenia Diela a ich následnú likvidáciu. Informačné tabule budú umiestnené na každom stojisku, alebo budú presúvane v nadväznosti na realizáciu diela.

- náklady na odvoz a poplatky za uloženie prebytočného výkopu, stavebného odpadu a stavebnej sute, preukázané dokladmi o odvoze a likvidácii stavebnej sute, potvrdenými správcom certifikovanej skládky v rozsahu uvedenom v čl. 3. bod 3.3 tejto zmluvy.

- náklady na odvoz prebytočného materiálu,

- všetky mzdové a vedľajšie mzdové náklady Zhotoviteľa a jeho subdodávateľov, náklady na pracovníkov, dane, odvody, náklady na nadčasy, odmeny, cestovné a iné vedľajšie výdavky výlučne na strane Zhotoviteľa a jeho subdodávateľov,

- náklady na všetky bezpečnostné opatrenia do doby prevzatia dokončeného Diela Objednávateľom, náklady na zabezpečenie dokladovej časti ku kolaudácii stavby v troch vyhotoveniach v slovenskom jazyku a 1x na elektrickom nosiči, a to konkrétne v prípade zmien Diela projekty skutočného vyhotovenia, ďalej certifikáty, doklady o odvoze a likvidácii stavebnej sute, revízne správy, záručné listy v kópii, návody na obsluhu a údržbu technologických zariadení, doklady a certifikáty na akúkoľvek časť Diela, pokiaľ sa takéto doklady v súlade so všeobecne záväznými právnymi predpismi alebo technickými normami a stavebným konaním vyžadujú;

- náklady spojené s poskytnutím záruky na realizované Dielo, v dôsledku porušenia povinností Zhotoviteľom,

- náklady na geodetické vytýčenie pre účely vytyčovania realizácie Diela a porealizačné geodetické zameranie Diela a vyhotovenie geometrického plánu;

- náklady spojené s dovozom materiálov a výrobkov zo zahraničia, (vrátane colných a iných poplatkov), dopravných nákladov, certifikácie výrobkov a materiálov;

- náklady na vykonanie všetkých skúšok potrebných k realizácií, prevádzke a odovzdaniu Diela;

- náklady súvisiace s bezpečnosťou a ochranou zdravia pri práci počas výstavby,

- náklady na zaistenie bezpečnosti technických zariadení počas výstavby,

- náklady vynaložené na požiarnu ochranu v priebehu výstavby,

- náklady na poistenie podľa tejto zmluvy,

- náklady na vlastnú vodorovnú a zvislú dopravu,

- náklady na zabezpečenie vykonávania stavebných prác v neobvyklých podmienkach a v nepriaznivom počasí,

- náklady na vypracovanie POV, náklady na zariadenie staveniska, na stráženie, náklady na práce, dodávky a činnosti týkajúce sa POV,

- náklady súvisiace s užívaním verejných plôch a s osobitným užívaním verejných komunikácií,

- náklady na udržiavanie čistoty a poriadku na stavenisku a v jeho bezprostrednom okolí,

- náklady na spracovanie kontrolného a skúšobného plánu, plánu užívania verejnej práce, na vypracovanie podrobnejšieho realizačného projektu, projektu skutočného vyhotovenia,

- náklady na zabezpečenie koordinátora dokumentácie, koordinátora bezpečnosti práce, na vypracovanie plánu bezpečnosti a ochrany zdravia pri práci v zmysle nariadenia vlády SR č. 396/2006 a ich činnosti v zmysle aktuálnej legislatívy a vydaného plánu bezpečnosti a ochrany zdravia,

- akékoľvek iné náklady, ktoré vzniknú Zhotoviteľovi pri realizácii Diela podľa tejto zmluvy.

4.5. Zhotoviteľ sa nemôže dovolávať a uplatňovať nároky na zvýšenie ceny Diela v prípadoch:

a) vlastných chýb,

b) nepochopenia podkladov z verejného obstarávania,

c) nedostatkov riadenia a koordinácie činností pri príprave a realizácii Diela,

d) zvýšenia cien dodávok a prác pre stavbu,

e) zmeny daňového statusu zhotoviteľa – z neplatcu DPH sa stane platca DPH alebo naopak

4.6. Ak v priebehu plnenia diela dôjde k legislatívnym zmenám v oblasti DPH, dotknuté časti zmluvy budú príslušne upravené dodatkom tak, aby sa zohľadnil aktuálny právny stav v oblasti DPH.

4.7. Ako podklady pre ocenenie Diela, z ktorých vyplýva kvalitatívny, kvantitatívny, konštrukčný, materiálový rozsah prác a charakteristické špecifikácie dodávok boli predložené podklady k verejnému obstarávaniu.

4.8. Zhotoviteľ zodpovedá za to, že pri realizácii Diela nepoužije materiál, o ktorom je v dobe jeho zabudovania známe, že je škodlivý resp. je po záručnej dobe, alebo vykazuje iné vady a nedostatky.

4.9. Objednávateľ aj Zhotoviteľ sú vo výnimočných prípadoch (nahradenie výrobku na trhu novším produktom, výnimočná a neprekonateľná nedostupnosť pôvodného výrobku) oprávnení i v priebehu realizácie požadovať zámeny materiálu. Zmluvné strany nie sú povinné na tieto zmeny pristúpiť. Požiadavky na zámenu materiálu, odsúhlasené spracovateľom projektovej dokumentácie, musia byť vykonané písomne formou dodatku k tejto zmluve.

**Čl. 5.**

**ČAS PLNENIA**

5.1. Zhotoviteľ sa zaväzuje zhotoviť Dielo v súlade s harmonogramom výstavby, ktorý tvorí oddeliteľnú prílohu č. 2 tejto zmluvy (ďalej len „Harmonogram”)

Začatie prác: po protokolárnom odovzdaní staveniska

Ukončenie prác vrátane vypratania staveniska: najviac **do 45 dní** od začatia prác

5.2. Zhotoviteľ je povinný bez meškania písomne informovať Objednávateľa o vzniku akejkoľvek udalosti, ktorá bráni alebo sťažuje realizáciu Diela v dôsledku predĺženia času plnenia podľa bodu 5.1. tohto článku zmluvy.

5.3. V prípade, že Zhotoviteľ bude v omeškaní s plnením pracovných postupov podľa Harmonogramu z dôvodov ležiacich na jeho strane o viac ako 5 pracovných dní, alebo ak nedodržiava Harmonogram a zároveň neinformuje Objednávateľa podľa bodu 5.2. tohto článku, považuje sa toto omeškanie alebo nesplnenie povinnosti Zhotoviteľa za podstatné porušenie tejto zmluvy.

5.4. Dodržanie termínu podľa bodu 5.1. tohto článku je podmienené riadnym a včasným spolupôsobením Objednávateľa dohodnutým v tejto zmluve. V prípade, že z dôvodu neposkytnutia spolupôsobenia Objednávateľa podľa predchádzajúcej vety došlo k prerušeniu vykonávania Diela, lehota na zhotovenie Diela sa predlžuje o dobu prerušenia vykonávania Diela. Dobu prerušenia potvrdí zástupca Objednávateľa uvedený v čl. 1., bode 1.1, písm. b) tejto zmluvy zápisom v stavebnom denníku. Uvedie sa aj presný dôvod prerušenia vykonávania Diela.

5.5. V prípade, že prekážky v práci vzniknú na základe podnetu tretích osôb (napr. orgány štátnej správy, správcovia sietí a pod.), čas plnenia bude adekvátne upravený dodatkom k zmluve.

5.6. Zmluvné strany sa dohodli na možnosti predĺženia termínu realizácie v prípade objektívnych nepredvídateľných skutočností (napr. nepriaznivé počasie vylučujúce výkon prác s dodržaním technologických podmienok a postupov stavby v zmysle schváleného harmonogramu výstavby, živelná pohroma, obmedzenie alebo vylúčenie vykonávania prác z dôvodu mimoriadnych nariadení/opatrení vlády SR súvisiacich s krízou spôsobenou ochorením COVID-19) dodatkom k zmluve na zmenu termínu. Zmena zmluvy sa vykoná v súlade so zákonom o verejnom obstarávaní.

**Čl. 6.**

**PLATOBNÉ PODMIENKY**

6.1. Dodávateľ má právo na zaplatenie plnenia po jeho odovzdaní v zmysle článku 8. odseku 1 tejto zmluvy so splatnosťou 30 dní od doručenia faktúry. V prípade, že faktúra má vecné a formálne nedostatky, respektíve nespĺňa náležitosti daňového dokladu, objednávateľ ju vráti na doplnenie. V takomto prípade sa preruší plynutie lehoty splatnosti a nová lehota splatnosti začne plynúť dňom nasledujúcom po dni doručenia opravenej faktúry objednávateľovi.

6.2. Objednávateľ si vyhradzuje právo odpočítať z konečnej fakturácie všetky zmluvné pokuty, ktoré Dodávateľovi vzniknú prípadným nedodržaním zmluvných podmienok tejto zmluvy.

6.3. Faktúra musí obsahovať povinné náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov: označenie faktúry a jej číslo, názov a sídlo zmluvných strán, IČO, DIČ, IČ DPH‑, číslo zmluvy, opis vykonaného plnenia a deň odovzdania plnenia, deň vystavenia a odoslania faktúry, deň splatnosti faktúry, označenie bankového spojenia Dodávateľa a číslo účtu, množstvo a cenu plnenia, fakturovanú čiastku, pečiatku a podpis oprávnenej osoby.

Zhotoviteľ sa zaväzuje, že bude svoje práce vyúčtovávať overiteľným spôsobom, faktúra bude zostavené prehľadne na základe súpisu vykonaných prác, písomne potvrdená technickým dozorom objednávateľa. Objednávateľ si vyhradzuje právo uhradiť iba skutočne zrealizované a písomne odsúhlasené stavebné práce, výkony a dodávky.

6.4. Objednávateľ je oprávnený faktúru do dátumu jej splatnosti vrátiť Dodávateľovi v prípade, že neobsahuje všetky vyššie uvedené náležitosti daňového dokladu za účelom jej doplnenia alebo opravy. V takom prípade nová lehota začne plynúť doručením opravenej faktúry Objednávateľovi. Ak v stanovenej lehote splatnosti Objednávateľ faktúru nevráti, považuje sa faktúra za vystavenú bez chýb.

6.5 Nedeliteľnou súčasťou faktúry bude technickým dozorom odsúhlasený súpis vykonaných prác v takom rozsahu a podrobnosti, ako je špecifikovaná cena. Zhotoviteľ musí svoje práce vyúčtovať overiteľným spôsobom. Súpisy vykonaných prác musia byť zostavené prehľadne a pritom sa musí dodržiavať poradie položiek a označenie, ktoré je v súlade s oceneným položkovým rozpočtom a popisom prác, ktorý je Prílohou č. 1 tejto Zmluvy. Súpis vykonaných prác bude vyhotovený v softwarovom systéme podporujúcom riadenie stavebnej výroby.

6.6 Dodávateľovi môže byť uhradených max. **95**% z dohodnutej ceny plnenia bez DPH úhrada len vykonaných prác a metodicky opodstatnených nákladov v jednotlivých položkách. Zádržné vo výške **5**% z ceny diela bez DPH bude uhradené zhotoviteľovi po odovzdaní predmetu plnenia, resp. po odstránení všetkých prípadných vád a nedorobkov t. j. i tých, čo nebránia užívať plnenie.

**Čl. 7.**

**PODMIENKY ZHOTOVENIA DIELA**

* 1. **Odovzdanie staveniska**

7.1.1. Objednávateľ sa zaväzuje písomne upovedomiť Zhotoviteľa (napr. e-mailom) o termíne odovzdania staveniska Zhotoviteľovi za účelom realizácie Diela po nadobudnutí účinnosti zmluvy o dielo. Odovzdanie staveniska a jeho prevzatie Zhotoviteľom bude vykonané v termíne uvedenom vo výzve, a to protokolárne – osobitným zápisom (protokolom) a následne zápisom do stavebného denníka. Zhotoviteľ je povinný začať s plnením do 5 dní od doručenia písomného upovedomenia o termíne odovzdania staveniska. Bezdôvodné odmietnutie prevzatia staveniska Zhotoviteľom sa považuje za podstatné porušenie zmluvy.

7.1.2. Skutočnosti podľa predchádzajúcich bodov tohto článku budú zaznamenané do stavebného denníka, ktorého vedenie je Zhotoviteľ povinný začať dňom odovzdania a prevzatia staveniska.

7.1.3. Ak budú prácami dotknuté inžinierske siete alebo v prípade činností v blízkosti jestvujúcich inžinierskych sietí, je potrebné sa riadiť pokynmi správcov sietí.

* 1. **Povinnosti a spolupôsobenie Objednávateľa**

7.2.1. Objednávateľ odovzdá Zhotoviteľovi 1 vyhotovenie projektovej dokumentácie v tlačenej a v elektronickej forme, ktoré je identické s projektovou dokumentáciou predloženou vo verejnom obstarávaní a všetky potrebné rozhodnutia príslušných orgánov potrebné na zhotovenie Diela.

7.2.2. Objednávateľ zvoláva a riadi min. každé 2 týždne kontrolný deň stavby, z ktorého za účasti poverených zástupcov Objednávateľa, projektanta a Zhotoviteľa technický dozor investora vyhotoví záznam, ktorý doručí všetkým účastníkom.

7.2.3. Objednávateľ je povinný sledovať prostredníctvom svojho technického dozoru obsah stavebného denníka a k zápisom v ňom uvedeným sa vyjadriť do troch pracovných dní, inak sa má za to, že s obsahom zápisu súhlasí.

7.2.4. Osoby konajúce za Objednávateľa uvedené v čl. 1, bod a), b) a c) alebo na základe osobitného poverenia sú oprávnené kontrolovať Dielo v každom stupni jeho zhotovovania. Ak pri kontrole zistia, že Zhotoviteľ porušuje svoje povinnosti majú právo žiadať, aby Zhotoviteľ odstránil vady vzniknuté vadným zhotovovaním Diela a ďalej ho zhotovoval riadne. V prípade, že Zhotoviteľ v primeranej dobe, dohodnutej v stavebnom denníku nevyhovie týmto požiadavkám Objednávateľa, považuje sa to za podstatné porušenie zmluvy.

* + 1. Objednávateľ je oprávnený kontrolovať priebeh stavebných prác, dodávateľský systém i dodržiavanie všeobecných pravidiel bezpečnosti práce. Ak Objednávateľ zistí na stavbe prítomnosť neoznámených subdodávateľov, neuvedených v tejto zmluve, bude to považované za podstatné porušenie zmluvy zo strany Zhotoviteľa. Pre tento prípad dohodli zmluvné strany zmluvnú pokutu vo výške 1 000 (slovom tisíc) eur, ktorú je Objednávateľ oprávnený uplatniť opakovane. Neumožnenie kontroly, neoznámenie subdodávateľov alebo umožnenie prítomnosti neoznámených subdodávateľov na stavbe je podstatným porušením zmluvy.
  1. **Povinnosti zhotoviteľa**

7.3.1. Zhotoviteľ je povinný viesť od prvého dňa odovzdania staveniska prostredníctvom stavbyvedúceho stavebný denník, do ktorého bude zapisovať všetky skutočnosti rozhodujúce pre zhotovenie Diela v zmysle vyhlášky 453/2000 Z. z. vydanej Ministerstvom životného prostredia SR a v zmysle zákona č. 50/1976 Z. z. a predkladať stavebný denník technickému dozorovi Objednávateľa denne. Zároveň je povinný viesť v stavebnom denníku podrobný popis výkonov.

7.3.2. Zhotoviteľ vyrobí a osadí na viditeľné miesto pri vstupe na stavenisko informačné tabule s identifikačnými údajmi o stavbe v zmysle zákona č.50/1976 Z. z. o územnom plánovaní a stavebnom poriadku (stavebný zákon) v znení neskorších predpisov podľa vzoru predloženého Objednávateľom a to po dobu odo dňa prevzatia staveniska v súlade so zmluvou až do dokončenia Diela a jej následnú likvidáciu v súlade s čl. 4 bod 4.4.

7.3.3. Zhotoviteľ je povinný dodržiavať pokyny týkajúce sa Diela, ktoré mu vydal Objednávateľ počas zhotovovania Diela, v súlade s touto zmluvou.

7.3.4. Zhotoviteľ je povinný sledovať obsah stavebného denníka a k zápisom v ňom uvedených sa vyjadriť do troch pracovných dní, inak sa má za to, že s obsahom zápisu súhlasí.

7.3.5. Zhotoviteľ je povinný mať riadne vypísaný stavebný denník v zmysle § 46d zákona č. 50/1976 Z. z., v opačnom prípade to bude považované za podstatné porušenie zmluvy.

7.3.6. Ak pri zhotovovaní Diela dôjde k zakrytiu dovtedy vykonaných prác alebo častí Diela, je Zhotoviteľ povinný písomne vyzvať Objednávateľa na kontrolu realizovaného Diela v stavebnom denníku. Z dôvodu operatívnosti Zhotoviteľ v zápise oznámi min. jeden pracovný deň vopred predpokladanú hodinu a deň kontroly zakrývaných prác, resp. častí Diela.

7.3.7. Zhotoviteľ je v súlade s § 551 zákona č. 513/1991 Zb. – Obchodného zákonníka v znení neskorších predpisov povinný bez zbytočného odkladu upozorniť na nevhodnú povahu alebo vady vecí, podkladov, alebo pokynov týkajúcich sa Diela, ktoré mu dal Objednávateľ počas zhotovovania Diela, ak Zhotoviteľ mohol túto nevhodnosť zistiť pri vynaložení odbornej starostlivosti.

7.3.8. Zhotoviteľ má právo na náhradu nákladov, ktoré mu vzniknú v súvislosti s prerušením zhotovovania Diela pre nevhodnosť Objednávateľových pokynov alebo v súvislosti s použitím nevhodných vecí Objednávateľa až do času, keď takúto nevhodnosť mohol zistiť.

7.3.9. Ak Zhotoviteľ zistí skryté prekážky na mieste kde má Dielo zhotoviť a ktoré mu bránia zhotoviť Dielo riadne, je povinný ihneď takéto prekážky oznámiť Objednávateľovi a projektantovi a ak sa nedajú odstrániť, navrhnúť Objednávateľovi zmenu zmluvy. Zmena zmluvy sa uskutoční v súlade so zákonom o verejnom obstarávaní.

7.3.10. Zhotoviteľ je povinný zabezpečiť Dielo proti krádeži a poškodeniu. Zhotoviteľ znáša nebezpečenstvo škody na zhotovovanom diele do doby písomného odovzdania Diela Objednávateľovi. Počas realizácie Diela Zhotoviteľ zabezpečí čistotu priľahlých priestorov a komunikácií. V prípade znečistenia priľahlých miestnych komunikácií pri uskutočňovaní stavebných prác Zhotoviteľ zabezpečí ich pravidelné a bezodkladné čistenie a zároveň zabezpečí osvetlenie staveniska počas výstavby, čo je zahrnuté v cene Diela. Zhotoviteľ je povinný zabezpečiť i **poistenie všeobecnej zodpovednosti za škodu spôsobenú pri výkone činností** na dobu realizácie Diela min. do výšky hodnoty diela. Na požiadanie Objednávateľa Zhotoviteľ preukáže požadované poistenie.

7.3.11. Zhotoviteľ v plnom rozsahu zodpovedá za bezpečnosť a ochranu zdravia všetkých osôb v priestore staveniska a ochrannej zóne staveniska na verejnom priestranstve, vykoná také bezpečnostné opatrenia, aby nedošlo k ohrozeniu osôb v okolí staveniska. Akékoľvek škody a nároky poškodených znáša Zhotoviteľ.

7.3.12. Zhotoviteľ je povinný zabezpečiť na vlastné náklady osobné ochranné pomôcky na ochranu zdravia pracovníkov Zhotoviteľa, resp. jeho subdodávateľov. Odborné práce musia byť vykonané len pracovníkmi Zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. Zhotoviteľ je povinný zabezpečiť, aby všetci pracovníci na stavbe boli riadne a preukázateľne zaškolení v oblasti bezpečnosti a ochrany zdravia pri práci podľa príslušných osobitných predpisov (ďalej len „BOZP“) a dodržiavali predpisy, pokyny, zásady a pracovné postupy na zaistenie BOZP počas výstavby. Akékoľvek škody a nároky poškodených znáša Zhotoviteľ.

7.3.13. Zhotoviteľ nesmie počas výstavby znížiť štandard, rozsah, kvalitu, životnosť a akosť dodávok stavebných materiálov, dodávok a postupov, či iných dodaných výrobkov, ktoré budú tvoriť súčasť stavby a ktoré boli definované projektom Diela.

7.3.14. Zhotoviteľ je povinný počas realizácie plne rešpektovať všeobecné technické požiadavky a obchodné podmienky stavebných prác a zhotoviť stavbu i jednotlivé práce a postupy v súlade s nimi. Zhotoviteľ je viazaný akceptovať záväznosť všetkých slovenských technických noriem, vyhlášok a predpisov, ktoré sa týkajú predmetného Diela. Všetky použité materiály a výrobky pri realizácii prác musia mať certifikát o preukázaní zhody platný pre EÚ.

7.3.15. Zhotoviteľ bude udržiavať všetky nástroje, zariadenia, stroje a pod., potrebné na realizáciu Diela, v náležitom technickom stave, bude udržovať všestranný poriadok na mieste realizácie Diela a zabezpečí koordináciu svojich subdodávateľov (ak ich využije).

7.3.16. Ak Zhotoviteľ poruší povinnosti tejto zmluvy, znáša všetky dôsledky vyplývajúce z tejto zmluvy.

7.3.17. Zhotoviteľ je povinný koordinovať svoju činnosť na stavbe s činnosťou svojich prípadných subdodávateľov. Prípadná zmena subdodávateľa alebo doplnenie subdodávateľa musí byť vopred písomne (formou žiadosti) predložená Zhotoviteľom Objednávateľovi , resp. osobe podľa čl. 1., bodu 1.1, písm. b) tejto zmluvy za účelom jej odsúhlasenia, inak to bude považované za podstatné porušenie zmluvy. Nový subdodávateľ musí byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak mu takúto povinnosť zákon ukladá.

Písomné žiadosť o zmene subdodávateľa resp. doplnení subdodávateľa obsahuje:

- obchodné meno alebo názov subdodávateľa,

- údaje o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia,

- podiel subdodávky vyjadrený v Eurách,

- skutočnosť, či je subdodávateľ zapísaný v Registri partnerov verejného sektora, ak takúto povinnosť má podľa osobitných predpisov,

- doklad o oprávnení realizovať plnenie,

- dôvod zmeny pôvodného dodávateľa.

Po odsúhlasení zo strany Objednávateľa zmeny subdodávateľa alebo doplnení subdodávateľa bude táto skutočnosť zaznamenaná v stavebnom denníku.

7.3.18. Zhotoviteľ je povinný pred začatím prác vytýčiť na stavenisku osi všetkých inžinierskych sietí a polohu jednotlivých stavebných objektov, je zodpovedný za ich správne vytýčenie a správne zameranie výškových kót. Zhotoviteľ nesie zodpovednosť za funkčnosť inžinierskych sietí počas doby výstavby. V prípade poškodenia počas jeho činnosti ich opraví na vlastné náklady. Náklady na práce Zhotoviteľa uvedené v tomto ustanovení sú zahrnuté v cene Diela.

7.3.19. Zo staveniska je Zhotoviteľ povinný vylúčiť nadmerné zaťažovanie životného prostredia (napr. hlukom, prašnosťou).

7.3.20. Zhotoviteľ je povinný zabezpečiť vjazd vozidiel záchranných zložiek k nehnuteľnostiam.

7.3.21. Zhotoviteľ je povinný zabezpečiť prístup k nehnuteľnostiam pre obyvateľov domov v súčinnosti s Objednávateľom.

7.3.22. Zhotoviteľ je povinný Dielo realizovať s odbornou starostlivosťou, v zmysle projektovej dokumentácie,  v zmysle požiadaviek Objednávateľa, správcov inžinierskych sietí a dotknutých štátnych orgánov ako účastníkov stavebného konania.

7.3.23. Zhotoviteľ umožní orgánom štátnej správy a nimi prizvaným znalcom prístup na stavenisko a stavbu a vytvorí podmienky pre výkon dohľadu (napr. štátny stavebný dohľad, Inšpektorát životného prostredia, Inšpektorát práce a pod.)

7.3.24. Zhotoviteľ v zmysle nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, zabezpečí koordinátora dokumentácie, koordinátora bezpečnosti práce a zároveň zaobstará vypracovanie plánu bezpečnosti a ochrany zdravia pri práci, ktorým sa ustanovia pravidlá na vykonávanie prác na stavenisku, pričom všetky náklady s tým spojené sú zahrnuté v cene Diela.

7.3.25. Zhotoviteľ je povinný vypracovať návrh plánu užívania verejnej práce za účasti projektanta a Objednávateľa, ktorých prizve k jeho prerokovaniu. Plán užívania verejnej práce bude súčasťou odovzdania a prevzatia Diela.

7.3.26. Zhotoviteľ je povinný zúčastniť sa 1x za 2 týždne kontrolného dňa stavby na základe pozvánky Objednávateľa a to všetkých kontrolných dňoch stavby (riadnych i mimoriadnych).

7.3.27. Zhotoviteľ sa zaväzuje pri plnení predmetu tejto zmluvy dodržiavať ustanovenia vyhlášky č. 147/2013 Z. z. Ministerstva práce, sociálnych vecí a rodiny Slovenskej republiky, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.

7.4. Nesplnenie povinností podľa čl. 7.3 je podstatným porušením zmluvy.

**Čl. 8.**

**ODOVZDANIE A PREVZATIE DIELA**

8.1. Povinnosť zhotoviť Dielo riadne a včas splní Zhotoviteľ odovzdaním Diela Objednávateľovi na základe protokolu o odovzdaní a prevzatí Diela a zaškolením objednávateľom určených pracovníkov v rozsahu odporúčanom výrobcom, resp. v rozsahu, ktorý zabezpečí predvedenie všetkých manipulačných úkonov, vrátane predstavenia všetkých funkcií a vlastností technologických zariadení. Ak všeobecne záväzné právne predpisy, technické normy alebo projektová dokumentácia určujú vykonanie skúšok osvedčujúcich dohodnuté vlastnosti Diela, musí úspešné vykonanie takýchto skúšok predchádzať odovzdaniu a prevzatiu Diela. Pripravenosť na odovzdanie je Zhotoviteľ povinný oznámiť Objednávateľovi písomne najmenej **3 dni vopred.**

8.2. K odovzdaniu a prevzatiu dokončeného Diela pripraví Zhotoviteľ doklady v zmysle článku 3., bod 3.3. Bez dokladovania kvality vykonaných prác, tak ako je uvedené v čl. 3 bod 3.3 tejto zmluvy má Dielo vady.

8.3. Zhotoviteľ je povinný pri odovzdaní a prevzatí Diela Dielo odovzdať vyčistené od zvyšných materiálov spolu so záberom plôch využívaných k zhotoveniu Diela tak, aby bolo možné Dielo riadne prevziať a užívať.

8.4. Ak pri preberaní Diela Objednávateľ zistí, že Dielo má vady, Dielo neprevezme a spíše so Zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať Dielo po odstránení týchto vád a Objednávateľ má povinnosť Dielo bez vád a nedorobkov prevziať.

8.5. Dokladom o splnení Diela Zhotoviteľom je protokol o odovzdaní a prevzatí Diela, ktorého návrh pripraví Zhotoviteľ a ktorým Objednávateľ potvrdí prevzatie Diela bez vád a nedorobkov.

**Čl. 9.**

**ZMENY ZMLUVY**

9.1. Zmluvu možno zmeniť počas jej trvania bez nového verejného obstarávania v zmysle ustanovení § 18 zákona 343/2015 Z. z. o verejnom obstarávaní v znení neskorších zmien a doplnkov. Zmena zmluvy musí byť oboma zmluvnými stranami uzavretá písomne.

9.2. Ak Objednávateľ požaduje zmenu zmluvy, zmluvné strany dohodli nasledovný postup:

9.2.1. Objednávateľ vystaví požiadavku na zmenu zmluvy a Zhotoviteľovi ju predloží písomne prostredníctvom Zmenového listu.

9.2.2. Zhotoviteľ v lehote do 10 pracovných dní odo dňa doručenia požiadavky na zmenu zmluvy respektíve v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny zmluvy požadovanej Objednávateľom.

9.2.3. V prípade, že dôjde k navýšeniu rozsahu prác tak sa ich cena určí:

1. pri položkách obsiahnutých v priloženom ponukovom rozpočte stavby k zmluve bude zachovaná ich jednotková cena,
2. pri položkách nenachádzajúcich sa v priloženom rozpočte, ale obsiahnutých v cenníku CENKROS 4 budú cenníkové ceny požadovaných naviac prác upravené smerom dole o % vypočítané ako percentuálny rozdiel medzi zmluvnou cenou a rozpočtovou cenou z realizačnej projektovej dokumentácie za celý predmet plnenia.
3. pri položkách nenachádzajúcich sa v priloženom rozpočte a ani v cenníku CENKROS 4 bude ich cena predmetom rokovania, na ktoré Zhotoviteľ pripraví kalkuláciu obsahujúcu rozbor jednotkových cien podľa kalkulačného vzorca:

priamy materiál

priame mzdy

Ostatné priame náklady (odvody z miezd, stroje a tarifná doprava)

Výrobná réžia zo základne 2 + 3

Správna réžia zo základne 2 + 3 + 4

Vedľajšie rozpočtové náklady + kompletizačná činnosť

Zisk zo základne 2 + 3 +4 + 5 + 6

Jednotková cena spolu:

Priamy materiál:

cena bude doložená príslušným účtovným, alebo inak overiteľným dokladom s dopočítaním obstarávacích nákladov (platí aj pre špecifikácie).

Priame mzdy:

Budú použité tarifné mzdy pre príslušnú profesiu a tarifnú triedu Zhotoviteľa upravené o nezaručenú časť mzdy v určenej výške.

Ostatné priame náklady:

Odvody zo mzdových nákladov podľa štátom vydaných predpisov v čase spracovania ceny, sadzby stroj hodín budú podľa cenníkov firmy CENEKON (v prípade, že cenníky nebudú obsahovať použitý stroj, predloží dodávateľ individuálnu kalkuláciu strojhodiny), v prípade prenájmu podkladom bude príslušná faktúra prenajímateľa, resp. dopravcu.

Sadzby nepriamych nákladov:

(podľa skutočných režijných nákladov firmy)

- výrobná réžia HSV %

- výrobná réžia PSV %

- správna réžia HSV %

- PSV........%

- VRN........%

- Kompletizačná prirážka %

- zisk.........%

9.2.4. Práce, ktoré Zhotoviteľ vykonal bez zadania, ktoré je písomne potvrdené Objednávateľom, alebo v dôsledku svojvoľného odchýlenia od zmluvy, nie je povinný Objednávateľ zaplatiť.

9.2.5. Objednávateľ v lehote do 5 dní odo dňa doručenia ocenenia zmeny zmluvy resp. v inej primeranej lehote dohodnutej zmluvnými stranami v závislosti od rozsahu požadovanej zmeny, rozhodne či trvá na vykonaní zmeny zmluvy alebo zmenu zamietne.

9.2.6. V prípade, že Objednávateľ súhlasí s ocenením zmeny zmluvy, táto bude oboma zmluvnými stranami písomne uzavretá.

* 1. . Zhotoviteľ je oprávnený vystaviť faktúru za podmienok uvedených v článku 6 tejto zmluvy a na základe zmeny zmluvy a Objednávateľ je potom povinný takto vystavenú faktúru Zhotoviteľovi uhradiť v súlade s podmienkami dohodnutými v zmluve.
  2. . V prípade, ak rozsah zmien požadovaných dodatočne Objednávateľom má vplyv na termín výstavby, sú zmluvné strany oprávnené pristúpiť ku zmene termínu výstavby.
  3. . V prípade, že zmenu zmluvy bude požadovať Zhotoviteľ, postupujú zmluvné strany podľa tohto článku zmluvy. Naviac práce požadované zo strany Zhotoviteľa môžu byť realizované len na základe Zmeny zmluvy.
  4. V prípade, že sa zmena zmluvy bude týkať „menej prác“, t.j. prác, ktoré z objektívnych dôvodov nebudú realizované, zhotoviteľ spracuje odpočet konkrétnych položiek rozpočtu. V prípade, že Objednávateľ súhlasí s ocenením zmeny zmluvy, táto bude oboma zmluvnými stranami písomne uzavretá.

**Čl. 10.**

**SANKCIE**

10.1. Zhotoviteľ je povinný zaplatiť zmluvnú pokutu vo výške 0,05% z celkovej zmluvnej ceny plnenia za každý deň omeškania s plnením svojej povinnosti dodať plnenie riadne a včas.

Zmluvnú pokutu uhradí Dodávateľ Objednávateľovi na základe faktúry so splatnosťou 30 dní od jej doručenia Dodávateľovi.

10.2. Ak je Objednávateľ v omeškaní s úhradou faktúry vystavenej Dodávateľom, má Dodávateľ právo uplatniť si úrok z omeškania vo výške 0,05 % z celkovej zmluvnej ceny plnenia za každý deň omeškania. Úrok z omeškania bude uhradený na základe vystavenej faktúry Dodávateľa so splatnosťou 30 dní od jej doručenia Objednávateľovi.

10.3. V prípade nesplnenia povinnosti Zhotoviteľa podľa bodu 11.8. tejto zmluvy je Zhotoviteľ povinný zaplatiť zmluvnú pokutu 100,- eur za každý aj začatý deň omeškania.

10.4. Pri podstatnom porušení tejto zmluvy je Zhotoviteľ povinný uhradiť Objednávateľovi zmluvnú pokutu vo výške 1 000,- eur. Pri opakovanom porušení tejto zmluvy, ktoré nie je podstatné je zhotoviteľ povinný uhradiť objednávateľovi zmluvnú pokutu vo výške 200,- eur za každé opakované porušenie. Za opakované porušenie tejto zmluvy, ktoré nie je podstatným porušením sa považuje porušenie identickej povinnosti dva krát.

**Čl. 11.**

**ZODPOVEDNOSŤ ZA VADY, ZÁRUKA ZA KVALITU**

11.1. Zhotoviteľ zodpovedá za to, že Dielo bude vyhotovené v súlade s ustanovením čl. 2. a bude mať vlastnosti dohodnuté v tejto zmluve.

11.2. Dielo má vady ak:

a) nie je dodané v požadovanej kvalite,

b) vykazuje nedorobky, t.j. nie je vykonané v celom rozsahu,

c) sú vady v dokladoch nutných na užívanie podľa bodu 8.2.,

d) má právne vady v zmysle § 559 Obchodného zákonníka alebo je Dielo zaťažené inými právami tretích osôb.

11.3. Zhotoviteľ nezodpovedá za vady, ktoré boli priamo spôsobené použitím podkladov alebo vecí prevzatých od Objednávateľa a Zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu písomne upozornil Objednávateľa, ale ten na ich použití písomne trval. V prípade odstránenia takýchto vád Zhotoviteľom, náklady vynaložené za ich odstránenie uhradí Objednávateľ.

Ostatné dojednania nedohodnuté v tejto zmluve sa riadia Obchodným zákonníkom.

11.4. Za skryté vady, ktoré Objednávateľ nemohol zistiť pri odovzdaní a prevzatí Diela, Zhotoviteľ zodpovedá počas záručnej doby od odovzdania Diela Objednávateľovi v zmysle § 562 ods. 2 písm. c) zákona č. 513/1991 Zb. – Obchodného zákonníka v znení neskorších predpisov.

11.5. Záručná lehota na Dielo, ktoré je predmetom tejto zmluvy, je 60 mesiacov. Záručná lehota začína plynúť dňom protokolárneho odovzdania Diela Zhotoviteľom a prevzatia Diela Objednávateľom, pričom neplynie v čase, kedy Objednávateľ nemohol dielo užívať pre vady, za ktoré zodpovedá Zhotoviteľ. Záruka sa nevzťahuje na vady spôsobené neodborným zásahom zo strany Objednávateľa alebo tretej osoby.

11.6. Zárukou Zhotoviteľ preberá záväzok, že predmet Diela bude počas záručnej lehoty spôsobilý na použitie na dohodnutý účel a zachová si dohodnuté vlastnosti a kvalitu v čase svojej životnosti.

11.7. Objednávateľ sa zaväzuje, že reklamáciu vady Diela uplatní bezodkladne po jej zistení písomne. Za písomne uplatnenú reklamáciu sa považuje aj reklamácia podaná e-mailom a zároveň listovou zásielkou prostredníctvom pošty.

11.8. Zhotoviteľ sa zaväzuje začať s odstraňovaním vád Diela do 3 pracovných dní od prijatia písomnej reklamácie podľa bodu 11.7. tohto článku a odstrániť vady bez zbytočného odkladu. Zhotoviteľ písomne oznámi Objednávateľovi odhadovaný čas trvania odstránenia vád do 3 pracovných dní od prijatia písomnej reklamácie podľa bodu 11.7. tohto článku. Objednávateľ písomne schváli odhadovaný čas trvania odstránenia vád alebo požiada o navrhnutie inej lehoty s prihliadnutím na povahu, rozsah a charakter vád. Na nároky Objednávateľa z vád diela sa vzťahujú primerane ustanovenia Obchodného zákonníka.

11.9. O odstránení vady spíše Objednávateľ protokol, v ktorom potvrdí odstránenie vady, alebo uvedie dôvody, pre ktoré odmieta opravu prevziať.

11.10. Ustanovenie podľa bodu 11.8. tohto článku sa netýka vád v zmysle bodu 11.3. tohto článku.

**Čl. 12.**

**ZODPOVEDNOSŤ ZA ŠKODU**

12.1. Zhotoviteľ zodpovedá za všetky škody, ktoré vzniknú Objednávateľovi, alebo tretej osobe v dôsledku porušenia jeho povinností, vyplývajúcich z tejto zmluvy.

12.2. V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má druhá strana nárok na úhradu vzniknutej škody.

**Čl. 13.**

**PRECHOD VLASTNÍCTVA A NEBEZPEČENSTVO ŠKODY**

13.1. Stavebný materiál a zariadenia potrebné na zhotovenie Diela zabezpečuje Zhotoviteľ. Kúpna cena týchto vecí je súčasťou ceny Diela podľa čl. 4 tejto zmluvy. Zhotoviteľ zostáva vlastníkom týchto vecí až do ich pevného zabudovania do Diela, ktoré je predmetom tejto zmluvy, s výnimkou zariadení, ktorých cenu uhradil Objednávateľ pred ich zabudovaním do Diela.

13.2. Nebezpečenstvo škody na Diele, ako aj na veciach a materiáloch potrebných na zhotovenie Diela znáša Zhotoviteľ, a to až do času protokolárneho odovzdania Diela Zhotoviteľom a prevzatia Diela Objednávateľom.

**Čl. 14.**

**ODSTÚPENIE OD ZMLUVY**

14.1. Ak sa porušenie zmluvnej povinnosti zmluvnou stranou považuje v zmysle tejto zmluvy v súlade s § 345 zákona č. 513/1991 Zb. – Obchodného zákonníka v znení neskorších predpisov za podstatné porušenie zmluvy, môže oprávnená strana od zmluvy odstúpiť, pokiaľ to oznámi druhej zmluvnej strane písomne doporučeným listom alebo elektronicky so zaručeným podpisom do elektronickej schránky druhej zmluvnej strany bez zbytočného odkladu, najneskôr však do 15 dní potom, ako sa o porušení dozvedela. Odstúpenie od zmluvy je účinné dňom doručenia oznámenia o odstúpení od zmluvy druhej zmluvnej strane.

14.2. Pre určenie začatia plynutia lehoty v prípade doručovania doporučenou zásielkou je rozhodujúci dátum doručenia oznámenia.

14.3. V prípade, že ide o nepodstatné porušenie, môže druhá zmluvná strana podľa § 346 zákona č. 513/1991 Zb. – Obchodného zákonníka v znení neskorších predpisov odstúpiť od zmluvy v prípade, že strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá. Ak však strana, ktorá je v omeškaní, vyhlási, že svoj záväzok nesplní, môže druhá strana od zmluvy odstúpiť bez poskytnutia dodatočnej primeranej lehoty na plnenie alebo pred jej uplynutím.

14.4. Ak oprávnená strana v lehote na odstúpenie od zmluvy podľa bodu 14.1. tohto článku stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom ako v bode 14.1. tohto článku.

14.5. Objednávateľ môže odstúpiť od zmluvy uzavretej so Zhotoviteľom, ktorý bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov. Objednávateľ môže odstúpiť od zmluvy uzavretej so Zhotoviteľom aj v prípade, ak jeho subdodávateľ bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.

14.6. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť Diela, ktorá bola zrealizovaná do času odstúpenia od zmluvy.

14.7. Pri vysporiadaní pohľadávok z titulu odstúpenia od zmluvy sa postupuje nasledovne:

a) časť Diela zhotoveného do odstúpenia od zmluvy zostáva vlastníctvom Objednávateľa,

b) finančné prostriedky poskytnuté do odstúpenia vysporiada Zhotoviteľ konečnou faktúrou, ktorá bude mať náležitosti daňového dokladu. Pre fakturáciu platia ustanovenia čl. 6 tejto zmluvy.

c) zmluvné strany si vysporiadajú všetky záväzky v zmysle tejto zmluvy po ich vzájomnom odsúhlasení.

14.8. Zhotoviteľ je povinný odovzdať Objednávateľovi podrobnú správu o Diele a všetku dokumentáciu vrátane záručných listov a dokladov slúžiacich na vyhodnotenie stavu Diela. Ak Zhotoviteľ neposkytne riadnu súčinnosť pri vysporiadavaní pohľadávok z titulu odstúpenia od zmluvy, alebo neodovzdá podrobnú správu a všetku dokumentáciu, Objednávateľ je oprávnený na náklady Zhotoviteľa vypracovať znalecký posudok, ktorý vyhodnotí stav Diela a nároky z titulu odstúpenia od zmluvy. Cena za znalecký posudok sa odráta z ceny Diela, ktorá sa má uhradiť Zhotoviteľovi.

**Čl. 15.**

**ZÁVEREČNÉ USTANOVENIA**

15.1. Na vzťahy medzi zmluvnými stranami, vyplývajúce z tejto zmluvy, ale ňou výslovne neupravené, sa vzťahujú príslušné ustanovenia Obchodného zákonníka v platnom znení.

15.2. Zmeny tejto zmluvy, ktoré nemajú vplyv na predmet Diela, termín a cenu, môžu robiť zmluvné strany zápisom v stavebnom denníku.

15.3. Prílohy zmluvy:

1. Cenová kalkulácia – ocenený výkaz výmer,

2. Harmonogram výstavby /vecný a časový/,

3. Zoznam subdodávateľov s finančným vyjadrením poddodávok a ich špecifikáciou *(v prípade ak sa nevyskytnú vyhlásenie, že Zhotoviteľ zrealizuje všetky práce vlastnými kapacitami),*

15.4. Zmluvné strany výslovne prehlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.

15.5. Zmluva je vyhotovená v 6 rovnopisoch, z toho 4 rovnopisy dostane Objednávateľ a dva rovnopisy dostane Zhotoviteľ.

15.6. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení na webovom sídle obce Biely Kostol, ktorým je internetová stránka obce Biely Kostol.

15.7. Zmluva bola zverejnená dňa.............................

V Bielom Kostole, dňa ........................ V ........................., dňa.....................

....................................................... .........................................................

doc. Ing. Iveta Paulová, Phd., MBA meno priezvisko podpisujúceho, pečiatka

Objednávateľ Zhotoviteľ

**Návrh zmluvy o dielo – 2. časť zákazky – modulová stavba**

**Zmluva o dielo**

uzatvorená podľa § 536 a nasl. Obchodného zákonníka

**Čl. 1.**

**ZMLUVNÉ STRANY**

**1. Objednávateľ : Obec Biely Kostol**

**Pionierske námestie 18**

**919 34 Biely Kostol**

Zastúpený : doc. Ing. Iveta Paulová, PhD., MBA

Osoby oprávnené na konanie vo veciach

a) zmluvných : doc. Ing. Iveta Paulová, PhD. MBA

b) technických : bude určený objednávateľom

c) technický dozor investora : bude určený objednávateľom

v priebehu realizácie : podľa bodu 1. písm. a), b), c) tohto článku

e) prevzatia Diela : podľa bodu 1. písm. b), c) tohto článku

f) rozhodovať o zmenách a prácach naviac,

ktoré majú za následok zvýšenie

dohodnutej ceny : podľa bodu1. písm. a + b tohto článku

Bankové spojenie : Prima banka Slovensko, a. s.

číslo účtu : SK36 5600 0000 0010 1907 3001

IČO : 31 871 461

DIČ : 2021191953

číslo telefónu :

e-mail :

(ďalej v texte zmluvy len „Objednávateľ“)

**2. ZHOTOVITEĽ :** (pozn.: presný názov a sídlo firmy podľa výpisu z obchodného registra, živnostenského listu alebo iného oprávnenia na podnikanie).

zastúpený :

Osoby oprávnené na konanie vo veciach

a) zmluvných :

b) technických :

c) stavbyvedúci : doplní sa v čase podpisu zmluvy o dielo

Bankové spojenie :

číslo účtu :

IČO :

DIČO :

číslo telefónu :

E-mail :

(ďalej v texte zmluvy len „Zhotoviteľ“ a spolu s „Objednávateľom“ len „zmluvné strany“)

**Čl. 2.**

**Predmet zmluvy**

* 1. Predmetom zmluvy je dodávka a realizácia modulovej stavby v rámci stavby Základná škola Biely Kostol formou modulov.
  2. Zmluva sa uzatvára ako výsledok zadávania podlimitnej zákazky s názvom „Základná škola Biely Kostol formou modulov“, v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len ZVO“) postupom podlimitnej zákazky bez využitia elektronického trhoviska, 2. časť zákazky s názvom „modulová stavba“.
  3. Zhotoviteľ sa zaväzuje zhotoviť pre Objednávateľa Dielo podľa podmienok dohodnutých v tejto zmluve o dielo (ďalej len „zmluva alebo „ZoD“) a v súlade s ustanoveniami a požiadavkami Objednávateľa, uvedenými v súťažných podkladoch z verejného obstarávania, riadne a včas zhotovené Dielo odovzdať Objednávateľovi.
  4. Objednávateľ sa zaväzuje Dielo zhotovené v súlade s touto zmluvou prevziať a zaplatiť dohodnutú cenu podľa platobných podmienok dohodnutých v tejto zmluve.
  5. Dielo bude realizované v zmysle projektovej dokumentácie „Základná škola Biely Kostol formou modulov“, spracovanej spoločnosťou M PRO s. r. o., Kadnárova 23, 831 52 Bratislava v 7/2020. a požiadaviek Objednávateľa v súťažných podkladoch vo verejnom obstarávaní.
  6. Zhotoviteľ potvrdzuje, že sa v plnom rozsahu zoznámil s rozsahom a povahou Diela, že sú mu známe technické a kvalitatívne podmienky k realizácii Diela, a že disponuje takými kapacitami a odbornými znalosťami, ktoré sú k zhotoveniu Diela potrebné.

**Čl. 3.**

**KVALITA DIELA**

3.1. Dielo musí byť zhotovené v zmysle čl. 2., nesmie mať žiadne vady a nedostatky brániace jeho riadnemu užívaniu, alebo spôsobujúce rýchlejšie opotrebenie Diela.

3.2. Zhotoviteľ sa zaväzuje odovzdať Dielo v celku.

3.3. Zhotoviteľ realizujúci zmluvne dohodnuté práce je povinný dokladovať kvalitu vykonaných prác od začiatku po ukončenie Diela týmito dokumentmi:

a) správou o vykonaní prác s prípadným opisom vykonaných zmien a odchýlok od dokumentácie

overenej v stavebnom konaní,

b) potvrdeným porealizačným projektom so zakreslením zmien a odchýlok od projektovej dokumentácie – projekt skutočného vyhotovenia, spracovaný v dvoch vyhotoveniach v tlačenej podobe a 1 x na elektronickom nosiči,

c) zápismi, protokolmi a osvedčeniami o vykonaných skúškach použitých materiálov a technológií (overovacie kontrolné skúšky, protokoly, správy o kvalite konštrukcií a zabudovaných materiáloch, zaťažovacie skúšky, skúšky predpísané projektovou dokumentáciou a i.),

d) kópiami zo stavebného denníka,

e) vyplneným skúšobným a kontrolným plánom, potvrdeným Zhotoviteľom, podľa § 13 zákona č. 254/1998 Z. z. o verejných prácach s potvrdením o vykonaných skúškach a kontrolách,

f) dokladmi o preukázaní zhody s deklarovanými alebo vyžadovanými normami, atestmi, certifikátmi použitých výrobkov na zhotovenom Diele – všetky dodané v slovenskom alebo českom jazyku. Doklady dodané v iných jazykoch musia byť preložené do slovenčiny prostredníctvom úradného prekladu.

g) potvrdeniami správcu certifikovanej skládky formou vážnych lístkov o prijatí stavebných odpadov, prebytočnej zeminy, stavebnej sute, TKO vo fakturovanom množstve.

h) potvrdeniami o odstránení vád a nedorobkov (v prípade ak boli zistené),

i) preberacím protokolom o odovzdaní a prevzatí ukončenej verejnej práce,

j) plánom užívania verejnej práce podľa § 14 zákona č. 254/1998 Z. z. o verejných prácach, v ktorom musia byť obsiahnuté aj pravidlá technických prehliadok formou harmonogramu s uvedením štandardných kontrolných úkonov, v ktorom mieste stavby sa majú vykonať, kým a kedy. Plán technických prehliadok musí byť zostavený tak, aby všetky časti stavby na ktoré sa vzťahuje záruka boli prekontrolované 3 mesiace pred uplynutím záručnej doby,

k) porealizačným zameraním (3x) i na CD nosiči a geometrickým plánom (3x), vyhotovené odborne spôsobilým geodetom (všetky stavebné objekty, siete, zeleň),

**Nesplnenie týchto požiadaviek predstavuje vady Diela a podstatné porušenie tejto zmluvy.**

**Čl. 4.**

**CENA DIELA**

4.1 Cena Diela je výsledkom verejného obstarávania a je stanovená podľa zákona č. 18/1996 Z. z. o cenách v znení neskorších predpisov nasledovne:

Cena Diela vo výške ......................... eur vrátane DPH, slovom ....................................... eur.

4.2. Podrobná špecifikácia ceny Diela s vymedzením kvalitatívnych a dodacích podmienok je uvedená v prílohe č. 1 tejto zmluvy – ponukový rozpočet/ocenený výkaz výmer.

4.3. Cena Diela, dohodnutá oboma zmluvnými stranami, zahŕňa všetky práce a dodávky, odborné posudky, revízie, vyjadrenia, skúšky a ďalšie súvisiace práce a činnosti, ktoré budú potrebné pri realizácii Diela, na odovzdanie a prevzatie Diela (napr. preberacie protokoly a i.), alebo k jeho odovzdaniu do užívania.

4.4. Cena dohodnutá v čl. 4.1 kryje všetky náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy a podkladov z verejného obstarávania a to najmä:

a) odovzdanie Diela v celku a v požadovanej kvalite

b) splnenie technicko-kvalitatívnych parametrov uvedených v:

- technických normách a predpisoch, platných na území Slovenskej republiky a v Európskej únii (i doporučených, súvisiacich s predmetom Diela),

- normách a technických podmienkach, uvedených v projektovej dokumentácii a v podkladoch z verejného obstarávania,

c) splnenie podmienok realizácie Diela, ktorými sú:

- zhotovenie prípadného podrobnejšieho projektu/dielenskej dokumentácie (ak je pri realizácii Diela potrebný),

- vykonanie kontrolných a preukazných skúšok materiálov, prvkov, strojov, zariadení a konštrukcií,

- úhrada spotrebovaných energií počas realizácie Diela,

- úhrada vodného a stočného v priebehu výstavby,

- náklady na vyloženie, skladovanie materiálov,

- náklady na výrobu a osadenie informačných tabúľ po dobu odo dňa prevzatia staveniska v súlade so zmluvou až do dokončenia Diela a jej následnú likvidáciu. Informačná tabuľa bude obsahovať text s názvom stavby, obchodné meno Objednávateľa, meno projektanta, obchodné meno Zhotoviteľa, termíny začatia a dokončenia Diela, meno zodpovedného stavbyvedúceho ako aj prípadné ďalšie informácie požadované všeobecne záväznými právnymi predpismi. Zhotoviteľ vyrobí a osadí informačné tabule stavby po dobu odo dňa prevzatia staveniska v súlade so zmluvou až do dokončenia Diela a ich následnú likvidáciu.

- náklady na odvoz a poplatky za uloženie prebytočného výkopu, stavebného odpadu a stavebnej sute, preukázané dokladmi o odvoze a likvidácii stavebnej sute, potvrdenými správcom certifikovanej skládky v rozsahu uvedenom v čl. 3. bod 3.3 tejto zmluvy.

- náklady na odvoz prebytočného materiálu,

- všetky mzdové a vedľajšie mzdové náklady Zhotoviteľa a jeho subdodávateľov, náklady na pracovníkov, dane, odvody, náklady na nadčasy, odmeny, cestovné a iné vedľajšie výdavky výlučne na strane Zhotoviteľa a jeho subdodávateľov,

- náklady na všetky bezpečnostné opatrenia do doby prevzatia dokončeného Diela Objednávateľom, náklady na zabezpečenie dokladovej časti ku kolaudácii stavby v troch vyhotoveniach v slovenskom jazyku a 1x na elektrickom nosiči, a to konkrétne v prípade zmien Diela projekty skutočného vyhotovenia, ďalej certifikáty, doklady o odvoze a likvidácii stavebnej sute, revízne správy, záručné listy v kópii, návody na obsluhu a údržbu technologických zariadení, doklady a certifikáty na akúkoľvek časť Diela, pokiaľ sa takéto doklady v súlade so všeobecne záväznými právnymi predpismi alebo technickými normami a stavebným konaním vyžadujú;

- náklady spojené s poskytnutím záruky na realizované Dielo, v dôsledku porušenia povinností Zhotoviteľom,

- náklady na geodetické vytýčenie pre účely vytyčovania realizácie Diela a porealizačné geodetické zameranie Diela a vyhotovenie geometrického plánu;

- náklady spojené s dovozom materiálov a výrobkov zo zahraničia, (vrátane colných a iných poplatkov), dopravných nákladov, certifikácie výrobkov a materiálov;

- náklady na vykonanie všetkých skúšok potrebných k realizácií, prevádzke a odovzdaniu Diela;

- náklady súvisiace s bezpečnosťou a ochranou zdravia pri práci počas výstavby,

- náklady na zaistenie bezpečnosti technických zariadení počas výstavby,

- náklady vynaložené na požiarnu ochranu v priebehu výstavby,

- náklady na poistenie podľa tejto zmluvy,

- náklady na vlastnú vodorovnú a zvislú dopravu,

- náklady na zabezpečenie vykonávania stavebných prác v neobvyklých podmienkach a v nepriaznivom počasí,

- náklady na vypracovanie POV, náklady na zariadenie staveniska, na stráženie, náklady na práce, dodávky a činnosti týkajúce sa POV,

- náklady súvisiace s užívaním verejných plôch a s osobitným užívaním verejných komunikácií,

- náklady na udržiavanie čistoty a poriadku na stavenisku a v jeho bezprostrednom okolí,

- náklady na spracovanie kontrolného a skúšobného plánu, plánu užívania verejnej práce, na vypracovanie podrobnejšieho realizačného projektu, projektu skutočného vyhotovenia,

- náklady na zabezpečenie koordinátora dokumentácie, koordinátora bezpečnosti práce, na vypracovanie plánu bezpečnosti a ochrany zdravia pri práci v zmysle nariadenia vlády SR č. 396/2006 a ich činnosti v zmysle aktuálnej legislatívy a vydaného plánu bezpečnosti a ochrany zdravia,

- akékoľvek iné náklady, ktoré vzniknú Zhotoviteľovi pri realizácii Diela podľa tejto zmluvy.

4.5. Zhotoviteľ sa nemôže dovolávať a uplatňovať nároky na zvýšenie ceny Diela v prípadoch:

a) vlastných chýb,

b) nepochopenia podkladov z verejného obstarávania,

c) nedostatkov riadenia a koordinácie činností pri príprave a realizácii Diela,

d) zvýšenia cien dodávok a prác pre stavbu,

e) zmeny daňového statusu zhotoviteľa – z neplatcu DPH sa stane platca DPH alebo naopak

4.6. Ak v priebehu plnenia diela dôjde k legislatívnym zmenám v oblasti DPH, dotknuté časti zmluvy budú príslušne upravené dodatkom tak, aby sa zohľadnil aktuálny právny stav v oblasti DPH.

4.7. Ako podklady pre ocenenie Diela, z ktorých vyplýva kvalitatívny, kvantitatívny, konštrukčný, materiálový rozsah prác a charakteristické špecifikácie dodávok boli predložené podklady k verejnému obstarávaniu.

4.8. Zhotoviteľ zodpovedá za to, že pri realizácii Diela nepoužije materiál, o ktorom je v dobe jeho zabudovania známe, že je škodlivý resp. je po záručnej dobe, alebo vykazuje iné vady a nedostatky.

4.9. Objednávateľ aj Zhotoviteľ sú vo výnimočných prípadoch (nahradenie výrobku na trhu novším produktom, výnimočná a neprekonateľná nedostupnosť pôvodného výrobku) oprávnení i v priebehu realizácie požadovať zámeny materiálu. Zmluvné strany nie sú povinné na tieto zmeny pristúpiť. Požiadavky na zámenu materiálu, odsúhlasené spracovateľom projektovej dokumentácie, musia byť vykonané písomne formou dodatku k tejto zmluve.

**Čl. 5.**

**ČAS PLNENIA**

5.1. Zhotoviteľ sa zaväzuje zhotoviť Dielo v súlade s harmonogramom výstavby, ktorý tvorí oddeliteľnú prílohu č. 2 tejto zmluvy (ďalej len „Harmonogram”)

Začatie prác: po protokolárnom odovzdaní staveniska

Ukončenie prác vrátane vypratania staveniska: (*doplní sa počet dní podľa predloženého návrhu na plnenie kritérií z ponuky zhotoviteľa*)

5.2. Zhotoviteľ je povinný bez meškania písomne informovať Objednávateľa o vzniku akejkoľvek udalosti, ktorá bráni alebo sťažuje realizáciu Diela v dôsledku predĺženia času plnenia podľa bodu 5.1. tohto článku zmluvy.

5.3. V prípade, že Zhotoviteľ bude v omeškaní s plnením pracovných postupov podľa Harmonogramu z dôvodov ležiacich na jeho strane o viac ako 5 pracovných dní, alebo ak nedodržiava Harmonogram a zároveň neinformuje Objednávateľa podľa bodu 5.2. tohto článku, považuje sa toto omeškanie alebo nesplnenie povinnosti Zhotoviteľa za podstatné porušenie tejto zmluvy.

5.4. Dodržanie termínu podľa bodu 5.1. tohto článku je podmienené riadnym a včasným spolupôsobením Objednávateľa dohodnutým v tejto zmluve. V prípade, že z dôvodu neposkytnutia spolupôsobenia Objednávateľa podľa predchádzajúcej vety došlo k prerušeniu vykonávania Diela, lehota na zhotovenie Diela sa predlžuje o dobu prerušenia vykonávania Diela. Dobu prerušenia potvrdí zástupca Objednávateľa uvedený v čl. 1., bode 1.1, písm. b) tejto zmluvy zápisom v stavebnom denníku. Uvedie sa aj presný dôvod prerušenia vykonávania Diela.

5.5. V prípade, že prekážky v práci vzniknú na základe podnetu tretích osôb (napr. orgány štátnej správy, správcovia sietí a pod.), čas plnenia bude adekvátne upravený dodatkom k zmluve.

5.6. Zmluvné strany sa dohodli na možnosti predĺženia termínu realizácie v prípade objektívnych nepredvídateľných skutočností (napr. nepriaznivé počasie vylučujúce výkon prác s dodržaním technologických podmienok a postupov stavby v zmysle schváleného harmonogramu výstavby, živelná pohroma, obmedzenie alebo vylúčenie vykonávania prác z dôvodu mimoriadnych nariadení/opatrení vlády SR súvisiacich s krízou spôsobenou ochorením COVID-19) dodatkom k zmluve na zmenu termínu. Zmena zmluvy sa vykoná v súlade so zákonom o verejnom obstarávaní.

**Čl. 6.**

**PLATOBNÉ PODMIENKY**

6.1. Dodávateľ má právo na zaplatenie plnenia po jeho odovzdaní v zmysle článku 8. odseku 1 tejto zmluvy so splatnosťou 30 dní od doručenia faktúry. V prípade, že faktúra má vecné a formálne nedostatky, respektíve nespĺňa náležitosti daňového dokladu, objednávateľ ju vráti na doplnenie. V takomto prípade sa preruší plynutie lehoty splatnosti a nová lehota splatnosti začne plynúť dňom nasledujúcom po dni doručenia opravenej faktúry objednávateľovi.

6.2. Objednávateľ si vyhradzuje právo odpočítať z konečnej fakturácie všetky zmluvné pokuty, ktoré Dodávateľovi vzniknú prípadným nedodržaním zmluvných podmienok tejto zmluvy.

6.3. Faktúra musí obsahovať povinné náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov: označenie faktúry a jej číslo, názov a sídlo zmluvných strán, IČO, DIČ, IČ DPH‑, číslo zmluvy, opis vykonaného plnenia a deň odovzdania plnenia, deň vystavenia a odoslania faktúry, deň splatnosti faktúry, označenie bankového spojenia Dodávateľa a číslo účtu, množstvo a cenu plnenia, fakturovanú čiastku, pečiatku a podpis oprávnenej osoby.

Zhotoviteľ sa zaväzuje, že bude svoje práce vyúčtovávať overiteľným spôsobom, faktúra bude zostavené prehľadne na základe súpisu vykonaných prác, písomne potvrdená technickým dozorom objednávateľa. Objednávateľ si vyhradzuje právo uhradiť iba skutočne zrealizované a písomne odsúhlasené stavebné práce, výkony a dodávky.

6.4. Objednávateľ je oprávnený faktúru do dátumu jej splatnosti vrátiť Dodávateľovi v prípade, že neobsahuje všetky vyššie uvedené náležitosti daňového dokladu za účelom jej doplnenia alebo opravy. V takom prípade nová lehota začne plynúť doručením opravenej faktúry Objednávateľovi. Ak v stanovenej lehote splatnosti Objednávateľ faktúru nevráti, považuje sa faktúra za vystavenú bez chýb.

6.5. Nedeliteľnou súčasťou faktúry bude technickým dozorom odsúhlasený súpis vykonaných prác v takom rozsahu a podrobnosti, ako je špecifikovaná cena. Zhotoviteľ musí svoje práce vyúčtovať overiteľným spôsobom. Súpisy vykonaných prác musia byť zostavené prehľadne a pritom sa musí dodržiavať poradie položiek a označenie, ktoré je v súlade s oceneným položkovým rozpočtom a popisom prác, ktorý je Prílohou č. 1 tejto Zmluvy. Súpis vykonaných prác bude vyhotovený v softwarovom systéme podporujúcom riadenie stavebnej výroby.

6.6. Dodávateľovi môže byť uhradených max. **95**% z dohodnutej ceny plnenia bez DPH úhrada len vykonaných prác a metodicky opodstatnených nákladov v jednotlivých položkách. Zádržné vo výške **5**% z ceny diela bez DPH bude uhradené zhotoviteľovi po odovzdaní predmetu plnenia, resp. po odstránení všetkých prípadných vád a nedorobkov t. j. i tých, čo nebránia užívať plnenie.

**Čl. 7.**

**PODMIENKY ZHOTOVENIA DIELA**

* 1. **Odovzdanie staveniska**

7.1.1. Objednávateľ sa zaväzuje písomne upovedomiť Zhotoviteľa (napr. e-mailom) o termíne odovzdania staveniska Zhotoviteľovi za účelom realizácie Diela po nadobudnutí účinnosti zmluvy o dielo. Odovzdanie staveniska a jeho prevzatie Zhotoviteľom bude vykonané v termíne uvedenom vo výzve, a to protokolárne – osobitným zápisom (protokolom) a následne zápisom do stavebného denníka. Zhotoviteľ je povinný začať s plnením do 5 dní od doručenia písomného upovedomenia o termíne odovzdania staveniska. Bezdôvodné odmietnutie prevzatia staveniska Zhotoviteľom sa považuje za podstatné porušenie zmluvy.

7.1.2. Skutočnosti podľa predchádzajúcich bodov tohto článku budú zaznamenané do stavebného denníka, ktorého vedenie je Zhotoviteľ povinný začať dňom odovzdania a prevzatia staveniska.

7.1.3. Ak budú prácami dotknuté inžinierske siete alebo v prípade činností v blízkosti jestvujúcich inžinierskych sietí, je potrebné sa riadiť pokynmi správcov sietí.

* 1. **Povinnosti a spolupôsobenie Objednávateľa**

7.2.1. Objednávateľ odovzdá Zhotoviteľovi 1 vyhotovenie projektovej dokumentácie v tlačenej a v elektronickej forme, ktoré je identické s projektovou dokumentáciou predloženou vo verejnom obstarávaní a všetky potrebné rozhodnutia príslušných orgánov potrebné na zhotovenie Diela.

7.2.2. Objednávateľ zvoláva a riadi min. každé 2 týždne kontrolný deň stavby, z ktorého za účasti poverených zástupcov Objednávateľa, projektanta a Zhotoviteľa technický dozor investora vyhotoví záznam, ktorý doručí všetkým účastníkom.

7.2.3. Objednávateľ je povinný sledovať prostredníctvom svojho technického dozoru obsah stavebného denníka a k zápisom v ňom uvedeným sa vyjadriť do troch pracovných dní, inak sa má za to, že s obsahom zápisu súhlasí.

7.2.4. Osoby konajúce za Objednávateľa uvedené v čl. 1, bod a), b) a c) alebo na základe osobitného poverenia sú oprávnené kontrolovať Dielo v každom stupni jeho zhotovovania. Ak pri kontrole zistia, že Zhotoviteľ porušuje svoje povinnosti majú právo žiadať, aby Zhotoviteľ odstránil vady vzniknuté vadným zhotovovaním Diela a ďalej ho zhotovoval riadne. V prípade, že Zhotoviteľ v primeranej dobe, dohodnutej v stavebnom denníku nevyhovie týmto požiadavkám Objednávateľa, považuje sa to za podstatné porušenie zmluvy.

* + 1. Objednávateľ je oprávnený kontrolovať priebeh stavebných prác, dodávateľský systém i dodržiavanie všeobecných pravidiel bezpečnosti práce. Ak Objednávateľ zistí na stavbe prítomnosť neoznámených subdodávateľov, neuvedených v tejto zmluve, bude to považované za podstatné porušenie zmluvy zo strany Zhotoviteľa. Pre tento prípad dohodli zmluvné strany zmluvnú pokutu vo výške 1 000 (slovom tisíc) eur, ktorú je Objednávateľ oprávnený uplatniť opakovane. Neumožnenie kontroly, neoznámenie subdodávateľov alebo umožnenie prítomnosti neoznámených subdodávateľov na stavbe je podstatným porušením zmluvy.
  1. **Povinnosti zhotoviteľa**

7.3.1. Zhotoviteľ je povinný viesť od prvého dňa odovzdania staveniska prostredníctvom stavbyvedúceho stavebný denník, do ktorého bude zapisovať všetky skutočnosti rozhodujúce pre zhotovenie Diela v zmysle vyhlášky 453/2000 Z. z. vydanej Ministerstvom životného prostredia SR a v zmysle zákona č. 50/1976 Z. z. a predkladať stavebný denník technickému dozorovi Objednávateľa denne. Zároveň je povinný viesť v stavebnom denníku podrobný popis výkonov.

7.3.2. Zhotoviteľ vyrobí a osadí na viditeľné miesto pri vstupe na stavenisko informačné tabule s identifikačnými údajmi o stavbe v zmysle zákona č.50/1976 Z. z. o územnom plánovaní a stavebnom poriadku (stavebný zákon) v znení neskorších predpisov podľa vzoru predloženého Objednávateľom a to po dobu odo dňa prevzatia staveniska v súlade so zmluvou až do dokončenia Diela a jej následnú likvidáciu v súlade s čl. 4 bod 4.4.

7.3.3. Zhotoviteľ je povinný dodržiavať pokyny týkajúce sa Diela, ktoré mu vydal Objednávateľ počas zhotovovania Diela, v súlade s touto zmluvou.

7.3.4. Zhotoviteľ je povinný sledovať obsah stavebného denníka a k zápisom v ňom uvedených sa vyjadriť do troch pracovných dní, inak sa má za to, že s obsahom zápisu súhlasí.

7.3.5. Zhotoviteľ je povinný mať riadne vypísaný stavebný denník v zmysle § 46d zákona č. 50/1976 Z. z., v opačnom prípade to bude považované za podstatné porušenie zmluvy.

7.3.6. Ak pri zhotovovaní Diela dôjde k zakrytiu dovtedy vykonaných prác alebo častí Diela, je Zhotoviteľ povinný písomne vyzvať Objednávateľa na kontrolu realizovaného Diela v stavebnom denníku. Z dôvodu operatívnosti Zhotoviteľ v zápise oznámi min. jeden pracovný deň vopred predpokladanú hodinu a deň kontroly zakrývaných prác, resp. častí Diela.

7.3.7. Zhotoviteľ je v súlade s § 551 zákona č. 513/1991 Zb. – Obchodného zákonníka v znení neskorších predpisov povinný bez zbytočného odkladu upozorniť na nevhodnú povahu alebo vady vecí, podkladov, alebo pokynov týkajúcich sa Diela, ktoré mu dal Objednávateľ počas zhotovovania Diela, ak Zhotoviteľ mohol túto nevhodnosť zistiť pri vynaložení odbornej starostlivosti.

7.3.8. Zhotoviteľ má právo na náhradu nákladov, ktoré mu vzniknú v súvislosti s prerušením zhotovovania Diela pre nevhodnosť Objednávateľových pokynov alebo v súvislosti s použitím nevhodných vecí Objednávateľa až do času, keď takúto nevhodnosť mohol zistiť.

7.3.9. Ak Zhotoviteľ zistí skryté prekážky na mieste kde má Dielo zhotoviť a ktoré mu bránia zhotoviť Dielo riadne, je povinný ihneď takéto prekážky oznámiť Objednávateľovi a projektantovi a ak sa nedajú odstrániť, navrhnúť Objednávateľovi zmenu zmluvy. Zmena zmluvy sa uskutoční v súlade so zákonom o verejnom obstarávaní.

7.3.10. Zhotoviteľ je povinný zabezpečiť Dielo proti krádeži a poškodeniu. Zhotoviteľ znáša nebezpečenstvo škody na zhotovovanom diele do doby písomného odovzdania Diela Objednávateľovi. Počas realizácie Diela Zhotoviteľ zabezpečí čistotu priľahlých priestorov a komunikácií. V prípade znečistenia priľahlých miestnych komunikácií pri uskutočňovaní stavebných prác Zhotoviteľ zabezpečí ich pravidelné a bezodkladné čistenie a zároveň zabezpečí osvetlenie staveniska počas výstavby, čo je zahrnuté v cene Diela. Zhotoviteľ je povinný zabezpečiť i **poistenie všeobecnej zodpovednosti za škodu spôsobenú pri výkone činností** na dobu realizácie Diela min. do výšky hodnoty diela. Na požiadanie Objednávateľa Zhotoviteľ preukáže požadované poistenie.

7.3.11. Zhotoviteľ v plnom rozsahu zodpovedá za bezpečnosť a ochranu zdravia všetkých osôb v priestore staveniska a ochrannej zóne staveniska na verejnom priestranstve, vykoná také bezpečnostné opatrenia, aby nedošlo k ohrozeniu osôb v okolí staveniska. Akékoľvek škody a nároky poškodených znáša Zhotoviteľ.

7.3.12. Zhotoviteľ je povinný zabezpečiť na vlastné náklady osobné ochranné pomôcky na ochranu zdravia pracovníkov Zhotoviteľa, resp. jeho subdodávateľov. Odborné práce musia byť vykonané len pracovníkmi Zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. Zhotoviteľ je povinný zabezpečiť, aby všetci pracovníci na stavbe boli riadne a preukázateľne zaškolení v oblasti bezpečnosti a ochrany zdravia pri práci podľa príslušných osobitných predpisov (ďalej len „BOZP“) a dodržiavali predpisy, pokyny, zásady a pracovné postupy na zaistenie BOZP počas výstavby. Akékoľvek škody a nároky poškodených znáša Zhotoviteľ.

7.3.13. Zhotoviteľ nesmie počas výstavby znížiť štandard, rozsah, kvalitu, životnosť a akosť dodávok stavebných materiálov, dodávok a postupov, či iných dodaných výrobkov, ktoré budú tvoriť súčasť stavby a ktoré boli definované projektom Diela.

7.3.14. Zhotoviteľ je povinný počas realizácie plne rešpektovať všeobecné technické požiadavky a obchodné podmienky stavebných prác a zhotoviť stavbu i jednotlivé práce a postupy v súlade s nimi. Zhotoviteľ je viazaný akceptovať záväznosť všetkých slovenských technických noriem, vyhlášok a predpisov, ktoré sa týkajú predmetného Diela. Všetky použité materiály a výrobky pri realizácii prác musia mať certifikát o preukázaní zhody platný pre EÚ.

7.3.15. Zhotoviteľ bude udržiavať všetky nástroje, zariadenia, stroje a pod., potrebné na realizáciu Diela, v náležitom technickom stave, bude udržovať všestranný poriadok na mieste realizácie Diela a zabezpečí koordináciu svojich subdodávateľov (ak ich využije).

7.3.16. Ak Zhotoviteľ poruší povinnosti tejto zmluvy, znáša všetky dôsledky vyplývajúce z tejto zmluvy.

7.3.17. Zhotoviteľ je povinný koordinovať svoju činnosť na stavbe s činnosťou svojich prípadných subdodávateľov. Prípadná zmena subdodávateľa alebo doplnenie subdodávateľa musí byť vopred písomne (formou žiadosti) predložená Zhotoviteľom Objednávateľovi , resp. osobe podľa čl. 1., bodu 1.1, písm. b) tejto zmluvy za účelom jej odsúhlasenia, inak to bude považované za podstatné porušenie zmluvy. Nový subdodávateľ musí byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak mu takúto povinnosť zákon ukladá.

Písomné žiadosť o zmene subdodávateľa resp. doplnení subdodávateľa obsahuje:

- obchodné meno alebo názov subdodávateľa,

- údaje o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia,

- podiel subdodávky vyjadrený v Eurách,

- skutočnosť, či je subdodávateľ zapísaný v Registri partnerov verejného sektora, ak takúto povinnosť má podľa osobitných predpisov,

- doklad o oprávnení realizovať plnenie,

- dôvod zmeny pôvodného dodávateľa.

Po odsúhlasení zo strany Objednávateľa zmeny subdodávateľa alebo doplnení subdodávateľa bude táto skutočnosť zaznamenaná v stavebnom denníku.

7.3.18. Zhotoviteľ je povinný pred začatím prác vytýčiť na stavenisku osi všetkých inžinierskych sietí a polohu jednotlivých stavebných objektov, je zodpovedný za ich správne vytýčenie a správne zameranie výškových kót. Zhotoviteľ nesie zodpovednosť za funkčnosť inžinierskych sietí počas doby výstavby. V prípade poškodenia počas jeho činnosti ich opraví na vlastné náklady. Náklady na práce Zhotoviteľa uvedené v tomto ustanovení sú zahrnuté v cene Diela.

7.3.19. Zo staveniska je Zhotoviteľ povinný vylúčiť nadmerné zaťažovanie životného prostredia (napr. hlukom, prašnosťou).

7.3.20. Zhotoviteľ je povinný zabezpečiť vjazd vozidiel záchranných zložiek k nehnuteľnostiam.

7.3.21. Zhotoviteľ je povinný zabezpečiť prístup k nehnuteľnostiam pre obyvateľov domov v súčinnosti s Objednávateľom.

7.3.22. Zhotoviteľ je povinný Dielo realizovať s odbornou starostlivosťou, v zmysle projektovej dokumentácie,  v zmysle požiadaviek Objednávateľa, správcov inžinierskych sietí a dotknutých štátnych orgánov ako účastníkov stavebného konania.

7.3.23. Zhotoviteľ umožní orgánom štátnej správy a nimi prizvaným znalcom prístup na stavenisko a stavbu a vytvorí podmienky pre výkon dohľadu (napr. štátny stavebný dohľad, Inšpektorát životného prostredia, Inšpektorát práce a pod.)

7.3.24. Zhotoviteľ v zmysle nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, zabezpečí koordinátora dokumentácie, koordinátora bezpečnosti práce a zároveň zaobstará vypracovanie plánu bezpečnosti a ochrany zdravia pri práci, ktorým sa ustanovia pravidlá na vykonávanie prác na stavenisku, pričom všetky náklady s tým spojené sú zahrnuté v cene Diela.

7.3.25. Zhotoviteľ je povinný vypracovať návrh plánu užívania verejnej práce za účasti projektanta a Objednávateľa, ktorých prizve k jeho prerokovaniu. Plán užívania verejnej práce bude súčasťou odovzdania a prevzatia Diela.

7.3.26. Zhotoviteľ je povinný zúčastniť sa 1x za 2 týždne kontrolného dňa stavby na základe pozvánky Objednávateľa a to všetkých kontrolných dňoch stavby (riadnych i mimoriadnych).

7.3.27. Zhotoviteľ sa zaväzuje pri plnení predmetu tejto zmluvy dodržiavať ustanovenia vyhlášky č. 147/2013 Z. z. Ministerstva práce, sociálnych vecí a rodiny Slovenskej republiky, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.

7.4. Nesplnenie povinností podľa čl. 7.3 je podstatným porušením zmluvy.

**Čl. 8.**

**ODOVZDANIE A PREVZATIE DIELA**

8.1. Povinnosť zhotoviť Dielo riadne a včas splní Zhotoviteľ odovzdaním Diela Objednávateľovi na základe protokolu o odovzdaní a prevzatí Diela a zaškolením objednávateľom určených pracovníkov v rozsahu odporúčanom výrobcom, resp. v rozsahu, ktorý zabezpečí predvedenie všetkých manipulačných úkonov, vrátane predstavenia všetkých funkcií a vlastností technologických zariadení. Ak všeobecne záväzné právne predpisy, technické normy alebo projektová dokumentácia určujú vykonanie skúšok osvedčujúcich dohodnuté vlastnosti Diela, musí úspešné vykonanie takýchto skúšok predchádzať odovzdaniu a prevzatiu Diela. Pripravenosť na odovzdanie je Zhotoviteľ povinný oznámiť Objednávateľovi písomne najmenej **3 dni vopred.**

8.2. K odovzdaniu a prevzatiu dokončeného Diela pripraví Zhotoviteľ doklady v zmysle článku 3., bod 3.3. Bez dokladovania kvality vykonaných prác, tak ako je uvedené v čl. 3 bod 3.3 tejto zmluvy má Dielo vady.

8.3. Zhotoviteľ je povinný pri odovzdaní a prevzatí Diela Dielo odovzdať vyčistené od zvyšných materiálov spolu so záberom plôch využívaných k zhotoveniu Diela tak, aby bolo možné Dielo riadne prevziať a užívať.

8.4. Ak pri preberaní Diela Objednávateľ zistí, že Dielo má vady, Dielo neprevezme a spíše so Zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať Dielo po odstránení týchto vád a Objednávateľ má povinnosť Dielo bez vád a nedorobkov prevziať.

8.5. Dokladom o splnení Diela Zhotoviteľom je protokol o odovzdaní a prevzatí Diela, ktorého návrh pripraví Zhotoviteľ a ktorým Objednávateľ potvrdí prevzatie Diela bez vád a nedorobkov.

**Čl. 9.**

**ZMENY ZMLUVY**

9.1. Zmluvu možno zmeniť počas jej trvania bez nového verejného obstarávania v zmysle ustanovení § 18 zákona 343/2015 Z. z. o verejnom obstarávaní v znení neskorších zmien a doplnkov. Zmena zmluvy musí byť oboma zmluvnými stranami uzavretá písomne.

9.2. Ak Objednávateľ požaduje zmenu zmluvy, zmluvné strany dohodli nasledovný postup:

9.2.1. Objednávateľ vystaví požiadavku na zmenu zmluvy a Zhotoviteľovi ju predloží písomne prostredníctvom Zmenového listu.

9.2.2. Zhotoviteľ v lehote do 10 pracovných dní odo dňa doručenia požiadavky na zmenu zmluvy respektíve v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny zmluvy požadovanej Objednávateľom.

9.2.3. V prípade, že dôjde k navýšeniu rozsahu prác tak sa ich cena určí:

1. pri položkách obsiahnutých v priloženom ponukovom rozpočte stavby k zmluve bude zachovaná ich jednotková cena,
2. pri položkách nenachádzajúcich sa v priloženom rozpočte, ale obsiahnutých v cenníku CENKROS 4 budú cenníkové ceny požadovaných naviac prác upravené smerom dole o % vypočítané ako percentuálny rozdiel medzi zmluvnou cenou a rozpočtovou cenou z realizačnej projektovej dokumentácie za celý predmet plnenia.
3. pri položkách nenachádzajúcich sa v priloženom rozpočte a ani v cenníku CENKROS 4 bude ich cena predmetom rokovania, na ktoré Zhotoviteľ pripraví kalkuláciu obsahujúcu rozbor jednotkových cien podľa kalkulačného vzorca:

priamy materiál

priame mzdy

Ostatné priame náklady (odvody z miezd, stroje a tarifná doprava)

Výrobná réžia zo základne 2 + 3

Správna réžia zo základne 2 + 3 + 4

Vedľajšie rozpočtové náklady + kompletizačná činnosť

Zisk zo základne 2 + 3 +4 + 5 + 6

Jednotková cena spolu:

Priamy materiál:

cena bude doložená príslušným účtovným, alebo inak overiteľným dokladom s dopočítaním obstarávacích nákladov (platí aj pre špecifikácie).

Priame mzdy:

Budú použité tarifné mzdy pre príslušnú profesiu a tarifnú triedu Zhotoviteľa upravené o nezaručenú časť mzdy v určenej výške.

Ostatné priame náklady:

Odvody zo mzdových nákladov podľa štátom vydaných predpisov v čase spracovania ceny, sadzby stroj hodín budú podľa cenníkov firmy CENEKON (v prípade, že cenníky nebudú obsahovať použitý stroj, predloží dodávateľ individuálnu kalkuláciu strojhodiny), v prípade prenájmu podkladom bude príslušná faktúra prenajímateľa, resp. dopravcu.

Sadzby nepriamych nákladov:

(podľa skutočných režijných nákladov firmy)

- výrobná réžia HSV %

- výrobná réžia PSV %

- správna réžia HSV %

- PSV........%

- VRN........%

- Kompletizačná prirážka %

- zisk.........%

9.2.4. Práce, ktoré Zhotoviteľ vykonal bez zadania, ktoré je písomne potvrdené Objednávateľom, alebo v dôsledku svojvoľného odchýlenia od zmluvy, nie je povinný Objednávateľ zaplatiť.

9.2.5. Objednávateľ v lehote do 5 dní odo dňa doručenia ocenenia zmeny zmluvy resp. v inej primeranej lehote dohodnutej zmluvnými stranami v závislosti od rozsahu požadovanej zmeny, rozhodne či trvá na vykonaní zmeny zmluvy alebo zmenu zamietne.

9.2.6. V prípade, že Objednávateľ súhlasí s ocenením zmeny zmluvy, táto bude oboma zmluvnými stranami písomne uzavretá.

* 1. . Zhotoviteľ je oprávnený vystaviť faktúru za podmienok uvedených v článku 6 tejto zmluvy a na základe zmeny zmluvy a Objednávateľ je potom povinný takto vystavenú faktúru Zhotoviteľovi uhradiť v súlade s podmienkami dohodnutými v zmluve.
  2. . V prípade, ak rozsah zmien požadovaných dodatočne Objednávateľom má vplyv na termín výstavby, sú zmluvné strany oprávnené pristúpiť ku zmene termínu výstavby.
  3. . V prípade, že zmenu zmluvy bude požadovať Zhotoviteľ, postupujú zmluvné strany podľa tohto článku zmluvy. Naviac práce požadované zo strany Zhotoviteľa môžu byť realizované len na základe Zmeny zmluvy.
  4. V prípade, že sa zmena zmluvy bude týkať „menej prác“, t.j. prác, ktoré z objektívnych dôvodov nebudú realizované, zhotoviteľ spracuje odpočet konkrétnych položiek rozpočtu. V prípade, že Objednávateľ súhlasí s ocenením zmeny zmluvy, táto bude oboma zmluvnými stranami písomne uzavretá.

**Čl. 10.**

**SANKCIE**

10.1. Zhotoviteľ je povinný zaplatiť zmluvnú pokutu vo výške 0,05% z celkovej zmluvnej ceny plnenia za každý deň omeškania s plnením svojej povinnosti dodať plnenie riadne a včas.

Zmluvnú pokutu uhradí Dodávateľ Objednávateľovi na základe faktúry so splatnosťou 30 dní od jej doručenia Dodávateľovi.

10.2. Ak je Objednávateľ v omeškaní s úhradou faktúry vystavenej Dodávateľom, má Dodávateľ právo uplatniť si úrok z omeškania vo výške 0,05 % z celkovej zmluvnej ceny plnenia za každý deň omeškania. Úrok z omeškania bude uhradený na základe vystavenej faktúry Dodávateľa so splatnosťou 30 dní od jej doručenia Objednávateľovi.

10.3. V prípade nesplnenia povinnosti Zhotoviteľa podľa bodu 11.8. tejto zmluvy je Zhotoviteľ povinný zaplatiť zmluvnú pokutu 100,- eur za každú aj začatú hodinu omeškania.

10.4. Pri podstatnom porušení tejto zmluvy je Zhotoviteľ povinný uhradiť Objednávateľovi zmluvnú pokutu vo výške 1 000,- eur. Pri opakovanom porušení tejto zmluvy, ktoré nie je podstatné je zhotoviteľ povinný uhradiť objednávateľovi zmluvnú pokutu vo výške 200,- eur za každé opakované porušenie. Za opakované porušenie tejto zmluvy, ktoré nie je podstatným porušením sa považuje porušenie identickej povinnosti dva krát.

**Čl. 11.**

**ZODPOVEDNOSŤ ZA VADY, ZÁRUKA ZA KVALITU**

11.1. Zhotoviteľ zodpovedá za to, že Dielo bude vyhotovené v súlade s ustanovením čl. 2. a bude mať vlastnosti dohodnuté v tejto zmluve.

11.2. Dielo má vady ak:

a) nie je dodané v požadovanej kvalite,

b) vykazuje nedorobky, t.j. nie je vykonané v celom rozsahu,

c) sú vady v dokladoch nutných na užívanie podľa bodu 8.2.,

d) má právne vady v zmysle § 559 Obchodného zákonníka alebo je Dielo zaťažené inými právami tretích osôb.

11.3. Zhotoviteľ nezodpovedá za vady, ktoré boli priamo spôsobené použitím podkladov alebo vecí prevzatých od Objednávateľa a Zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu písomne upozornil Objednávateľa, ale ten na ich použití písomne trval. V prípade odstránenia takýchto vád Zhotoviteľom, náklady vynaložené za ich odstránenie uhradí Objednávateľ.

Ostatné dojednania nedohodnuté v tejto zmluve sa riadia Obchodným zákonníkom.

11.4. Za skryté vady, ktoré Objednávateľ nemohol zistiť pri odovzdaní a prevzatí Diela, Zhotoviteľ zodpovedá počas záručnej doby od odovzdania Diela Objednávateľovi v zmysle § 562 ods. 2 písm. c) zákona č. 513/1991 Zb. – Obchodného zákonníka v znení neskorších predpisov.

11.5. Záručná lehota na Dielo, ktoré je predmetom tejto zmluvy, je 60 mesiacov. Záručná lehota začína plynúť dňom protokolárneho odovzdania Diela Zhotoviteľom a prevzatia Diela Objednávateľom, pričom neplynie v čase, kedy Objednávateľ nemohol dielo užívať pre vady, za ktoré zodpovedá Zhotoviteľ. Záruka sa nevzťahuje na vady spôsobené neodborným zásahom zo strany Objednávateľa alebo tretej osoby. (doplniť)

11.6. Zárukou Zhotoviteľ preberá záväzok, že predmet Diela bude počas záručnej lehoty spôsobilý na použitie na dohodnutý účel a zachová si dohodnuté vlastnosti a kvalitu v čase svojej životnosti.

11.7. Objednávateľ sa zaväzuje, že reklamáciu vady Diela uplatní bezodkladne po jej zistení písomne. Za písomne uplatnenú reklamáciu sa považuje aj reklamácia podaná e-mailom a zároveň listovou zásielkou prostredníctvom pošty.

11.8. Zhotoviteľ je povinný nastúpiť na odstránenie vady Diela v záručnej dobe do ......................... hodín (*vyplní sa podľa návrhu na plnenie kritérií, ktoré uviedol zhotoviteľ vo svojej ponuke*) od prijatia písomnej reklamácie podľa bodu 11.7. tohto článku a odstrániť vady bez zbytočného odkladu. Na nároky Objednávateľa z vád diela sa vzťahujú primerane ustanovenia Obchodného zákonníka.

11.9. O odstránení vady spíše Objednávateľ protokol, v ktorom potvrdí odstránenie vady, alebo uvedie dôvody, pre ktoré odmieta opravu prevziať.

11.10. Ustanovenie podľa bodu 11.8. tohto článku sa netýka vád v zmysle bodu 11.3. tohto článku.

**Čl. 12.**

**ZODPOVEDNOSŤ ZA ŠKODU**

12.1. Zhotoviteľ zodpovedá za všetky škody, ktoré vzniknú Objednávateľovi, alebo tretej osobe v dôsledku porušenia jeho povinností, vyplývajúcich z tejto zmluvy.

12.2. V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má druhá strana nárok na úhradu vzniknutej škody.

**Čl. 13.**

**PRECHOD VLASTNÍCTVA A NEBEZPEČENSTVO ŠKODY**

13.1. Stavebný materiál a zariadenia potrebné na zhotovenie Diela zabezpečuje Zhotoviteľ. Kúpna cena týchto vecí je súčasťou ceny Diela podľa čl. 4 tejto zmluvy. Zhotoviteľ zostáva vlastníkom týchto vecí až do ich pevného zabudovania do Diela, ktoré je predmetom tejto zmluvy, s výnimkou zariadení, ktorých cenu uhradil Objednávateľ pred ich zabudovaním do Diela.

13.2. Nebezpečenstvo škody na Diele, ako aj na veciach a materiáloch potrebných na zhotovenie Diela znáša Zhotoviteľ, a to až do času protokolárneho odovzdania Diela Zhotoviteľom a prevzatia Diela Objednávateľom.

**Čl. 14.**

**ODSTÚPENIE OD ZMLUVY**

14.1. Ak sa porušenie zmluvnej povinnosti zmluvnou stranou považuje v zmysle tejto zmluvy v súlade s § 345 zákona č. 513/1991 Zb. – Obchodného zákonníka v znení neskorších predpisov za podstatné porušenie zmluvy, môže oprávnená strana od zmluvy odstúpiť, pokiaľ to oznámi druhej zmluvnej strane písomne doporučeným listom alebo elektronicky so zaručeným podpisom do elektronickej schránky druhej zmluvnej strany bez zbytočného odkladu, najneskôr však do 15 dní potom, ako sa o porušení dozvedela. Odstúpenie od zmluvy je účinné dňom doručenia oznámenia o odstúpení od zmluvy druhej zmluvnej strane.

14.2. Pre určenie začatia plynutia lehoty v prípade doručovania doporučenou zásielkou je rozhodujúci dátum doručenia oznámenia.

14.3. V prípade, že ide o nepodstatné porušenie, môže druhá zmluvná strana podľa § 346 zákona č. 513/1991 Zb. – Obchodného zákonníka v znení neskorších predpisov odstúpiť od zmluvy v prípade, že strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá. Ak však strana, ktorá je v omeškaní, vyhlási, že svoj záväzok nesplní, môže druhá strana od zmluvy odstúpiť bez poskytnutia dodatočnej primeranej lehoty na plnenie alebo pred jej uplynutím.

14.4. Ak oprávnená strana v lehote na odstúpenie od zmluvy podľa bodu 14.1. tohto článku stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom ako v bode 14.1. tohto článku.

14.5. Objednávateľ môže odstúpiť od zmluvy uzavretej so Zhotoviteľom, ktorý bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov. Objednávateľ môže odstúpiť od zmluvy uzavretej so Zhotoviteľom aj v prípade, ak jeho subdodávateľ bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.

14.6. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť Diela, ktorá bola zrealizovaná do času odstúpenia od zmluvy.

14.7. Pri vysporiadaní pohľadávok z titulu odstúpenia od zmluvy sa postupuje nasledovne:

a) časť Diela zhotoveného do odstúpenia od zmluvy zostáva vlastníctvom Objednávateľa,

b) finančné prostriedky poskytnuté do odstúpenia vysporiada Zhotoviteľ konečnou faktúrou, ktorá bude mať náležitosti daňového dokladu. Pre fakturáciu platia ustanovenia čl. 6 tejto zmluvy.

c) zmluvné strany si vysporiadajú všetky záväzky v zmysle tejto zmluvy po ich vzájomnom odsúhlasení.

14.8. Zhotoviteľ je povinný odovzdať Objednávateľovi podrobnú správu o Diele a všetku dokumentáciu vrátane záručných listov a dokladov slúžiacich na vyhodnotenie stavu Diela. Ak Zhotoviteľ neposkytne riadnu súčinnosť pri vysporiadavaní pohľadávok z titulu odstúpenia od zmluvy, alebo neodovzdá podrobnú správu a všetku dokumentáciu, Objednávateľ je oprávnený na náklady Zhotoviteľa vypracovať znalecký posudok, ktorý vyhodnotí stav Diela a nároky z titulu odstúpenia od zmluvy. Cena za znalecký posudok sa odráta z ceny Diela, ktorá sa má uhradiť Zhotoviteľovi.

**Čl. 15.**

**ZÁVEREČNÉ USTANOVENIA**

15.1. Na vzťahy medzi zmluvnými stranami, vyplývajúce z tejto zmluvy, ale ňou výslovne neupravené, sa vzťahujú príslušné ustanovenia Obchodného zákonníka v platnom znení.

15.2. Zmeny tejto zmluvy, ktoré nemajú vplyv na predmet Diela, termín a cenu, môžu robiť zmluvné strany zápisom v stavebnom denníku.

15.3. Prílohy zmluvy:

1. Cenová kalkulácia – ocenený výkaz výmer,

2. Harmonogram výstavby /vecný a časový/,

3. Zoznam subdodávateľov s finančným vyjadrením poddodávok a ich špecifikáciou *(v prípade ak sa nevyskytnú vyhlásenie, že Zhotoviteľ zrealizuje všetky práce vlastnými kapacitami),*

15.4. Zmluvné strany výslovne prehlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.

15.5. Zmluva je vyhotovená v 6 rovnopisoch, z toho 4 rovnopisy dostane Objednávateľ a 2 rovnopisy dostane Zhotoviteľ.

15.6. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení na webovom sídle obce Biely Kostol, ktorým je internetová stránka obce Biely Kostol.

15.7. Zmluva bola zverejnená dňa.............................

V Bielom Kostole, dňa ........................ V ........................., dňa.....................

....................................................... .........................................................

doc. Ing. Iveta Paulová, Phd., MBA meno priezvisko podpisujúceho, pečiatka

Objednávateľ Zhotoviteľ

# Opis predmetu zákazky

* + 1. Názov predmetu zákazky

Základná škola Biely Kostol formou modulov

Časti zákazky:

1. časť – spodná stavba a napojenie

1 Stavebná časť

1-1 Spodná stavba

2 Napojenie

SO-02 Parkovisko, spevnené plochy a plochy zelene

SO-03 Oplotenie

SO-04 Vodovodná prípojka a prívod vody do objektu

SO-05 Kanalizačná prípojka a areálová kanalizácia

SO-06 Areálová dažďová kanalizácia

SO-07 Prípojka NN

2. časť – modulová stavba

1 Stavebná časť

1-2 Modulová stavba

1-3 Zdravotechnika

1-4 Vykurovanie

1-5 Elektroinštalácia

1-6 HSP

1-7 Kuchyňa

1-8 Vzduchotechnika

* + 1. Opis predmetu zákazky
       1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný kód CPV: 45214200-2 – Stavebné práce na stavbe budov škôl

Opis predmetu zákazky

Rozsah predmetu zákazky je riešený v projektovej dokumentácií Základná škola Biely Kostol formou modulov, spracovanej spoločnosťou M PRO s. r. o., Kadnárova 23, 831 52 Bratislava v 7/2020. Projekt rieši novostavbu dvojpodlažnej základnej školy v obci Biely Kostol na parc. reg. C: 1100/132, 1100/133, modulovým systémom.

Podrobnejšia špecifikácia sa nachádza v projektovej dokumentácií, ktorá tvorí prílohu týchto súťažných podkladov.

Súčasťou zákazky budú:

- vytýčenie stavby

- geodetické zamerania po skončení stavebných prác, vrátane projektu skutočného vyhotovenia,

- vypracovanie POV

- vypracovanie plánu užívania verejnej práce

- všetky ostatné súvisiace práce a dodávky

Práce v zmysle projektovej dokumentácie, ktorá je súčasťou týchto súťažných podkladov a požiadaviek verejného obstarávateľa, musia byť realizované v súlade so špecifickými podmienkami zákona č. 50/1976 Zb. o územnom plánovaní a stavebnom poriadku (stavebný zákon) v platnom znení. Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v platnom znení, ďalej je nutné sa riadiť nariadením vlády Slovenskej republiky č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov v platnom znení, nariadením vlády Slovenskej republiky č. 396/2006 o minimálnych bezpečnostných a zdravotných požiadavkách na stavenisko v platnom znení. Nutné je dodržať vyhlášku Ministerstva životného prostredia č. 453/2000 Z. z., ktorou sa vykonávajú niektoré ustanovenia stavebného zákona, vyhlášku Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie v platnom znení a ustanovenia zákona č. 254/1998 Z. z. o verejných prácach v platnom znení.

# Kritériá na vyhodnotenie ponúk a spôsob ich uplatnenia

* + 1. Kritériá na vyhodnotenie ponúk – 1.časť zákazky

Ponuky na prvú časť zákazky sa budú vyhodnocovať v súlade s § 44 ods. 3 písm. c) ZVO. Ponuky sa budú vyhodnocovať na základe – najnižšej ceny.

Kritériom na vyhodnotenie ponúk v rámci tohto postupu verejného obstarávania pri prvej časti zákazky je tak najnižšia celková cena v EUR s DPH za predmet zákazky prvej časti.

**Spôsob uplatnenia kritérií – 1.časť zákazky**

Ako prvá v poradí bude označená ponuka s najnižšou celkovou cenou v EUR s DPH, ako druhá v poradí bude označená ponuka s druhou najnižšou celkovou cenou v EUR s DPH atď.

Úspešným uchádzačom sa za predpokladu splnenia podmienok účasti a požiadaviek verejného obstarávateľa na predmet zákazky stane ten uchádzač, ktorého ponuka sa v súlade s predchádzajúcim bodom a s bodom 7.1 týchto súťažných podkladov umiestni na prvom mieste v poradí.

* + 1. **Kritéria na vyhodnotenie ponúk – 2 časť zákazky**

Ponuky na druhú časť zákazky sa budú vyhodnocovať v súlade s § 44 ods. 3 písm. a) ZVO. Ponuky sa budú vyhodnocovať na základe – najlepšieho pomeru ceny a kvality.

Kritérium č. 1: Celková cena za predmet zákazky v EUR s DPH

Maximálny počet bodov: 70

**Spôsob uplatnenia kritéria č.1 – 2 časť zákazky**

Maximálny počet bodov sa pridelí ponuke uchádzača s najnižšou celkovou cenou za predmet zákazky v EUR s DPH. Pri ďalších návrhoch na plnenie, uvedených v ostatných ponukách uchádzačov sa počet pridelených bodov určí podľa vzorca:

Cena minimálna - najnižšia celková cena za predmet zákazky, uvedená v platnej ponuke,

Cena navrhovaná - príslušná posudzovaná ponuková cena za dodanie predmetu obstarávania, uvedená vo vyhodnocovanej ponuke, vyjadrená v eurách,

Body maximálne - maximálny počet bodov, pridelený pre dané kritérium (70).

Kritérium č. 2: Lehota výstavby v kalendárnych dňoch

Maximálny počet bodov: 20

**Spôsob uplatnenia kritéria č.2 – 2 časť zákazky**

Maximálny počet bodov sa pridelí ponuke uchádzača s najnižšou lehotou výstavby. Pri ďalších návrhoch na plnenie, uvedených v ostatných ponukách uchádzačov sa počet pridelených bodov určí podľa vzorca:

Lehota výstavby minimálna - najnižšia navrhovaná lehota výstavby vyjadrená v kalendárnych dňoch uvedená v platnej ponuke,

Lehota výstavby navrhovaná - príslušná posudzovaná lehota výstavby, uvedená vo vyhodnocovanej ponuke, vyjadrená v kalendárnych dňoch,

Body maximálne - maximálny počet bodov, pridelený pre dané kritérium (20).

Verejný obstarávateľ zostaví poradie uchádzačov od najvyššieho dosiahnutého počtu bodov po súčte bodov pridelených uchádzačom za jednotlivé kritériá.

Upozornenie!

Verejný obstarávateľ akceptuje minimálnu lehotu výstavby: 120 kalendárnych dní od prevzatia staveniska a maximálnu lehotu výstavby: 180 kalendárnych dní odo dňa prevzatia staveniska.

Kritérium č. 3: Čas potrebný na nástup na odstránenie vád v reklamačnom období v hodinách.

**Spôsob uplatnenia kritéria č.3 – 2 časť zákazky**

Maximálny počet bodov sa pridelí ponuke uchádzača s najkratším navrhovaným nástupom na odstránenie vád počas reklamačného obdobia. Pri ďalších návrhoch na plnenie, uvedených v ostatných ponukách uchádzačov sa počet pridelených bodov určí podľa vzorca:

Čas potrebný na odstránenie vád minimálny - najkratší čas na odstránenie vád

v reklamačnom období platnej ponuky vyjadrená v hodinách,

Čas potrebný na odstránenie vád navrhovaný – príslušný posudzovaný čas na odstránenie vád v reklamačnom období,

Body maximálne - maximálny počet bodov, pridelený pre dané kritérium (10).

Upozornenie!

Verejný obstarávateľ akceptuje minimálny čas na odstránenie vád v reklamačnom období v rozpätí: 5 až 50 hodín.

Úspešným uchádzačom sa za predpokladu splnenia podmienok účasti a požiadaviek verejného obstarávateľa na predmet zákazky stane ten uchádzač, ktorého ponuka sa v súlade s predchádzajúcim bodom a s bodom 7.1 týchto súťažných podkladov umiestni na prvom mieste v poradí.

# Návrh na plnenie kritéria

**Identifikačné údaje uchádzača:**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Názov zákazky**: „Základná škola Biely Kostol formou modulov“**

**Kritérium – 1 časť zákazky – najnižšia celková cena v EUR s DPH za predmet zákazky**

|  |  |  |  |
| --- | --- | --- | --- |
| **1. ČASŤ\*** | **Cena bez DPH**  **v eur** | **DPH v**  **eur** | **Cena spolu s DPH**  **v eur** |
|  |  |  |  |

**Kritérium č. 1 – 2 časť zákazky – Celková cena za predmet zákazky v EUR s DPH**

|  |  |  |  |
| --- | --- | --- | --- |
| **2. ČASŤ \*** | **Cena bez DPH**  **v eur** | **DPH**  **v eur** | **Cena spolu s DPH**  **v eur** |
|  |  |  |  |

**Kritérium č. 2 – 2 časť zákazky – Lehota výstavby v kalendárnych dňoch**

|  |  |
| --- | --- |
| **2. ČASŤ \*** |  |
| **Lehota výstavby v kalendárnych dňoch** |  |

**Kritérium č. 3 – 2 časť zákazky – Čas potrebný na nástup na odstránenie vád v reklamačnom období v hodinách**

|  |  |
| --- | --- |
| **2. ČASŤ \*** |  |
| **Čas potrebný na nástup na odstránenie vád v reklamačnom období v hodinách** |  |

**\* uchádzač vyplní len návrh na plnene kritéria pre časť zákazky, na ktorú predkladá ponuku**

Dátum:

....................................................

pečiatka a podpis uchádzača

(v súlade so spôsobom konania uvedeným v obchodnom registri a pod.)

\*\*Ak uchádzač nie je platcom DPH, uvedie pre sadzbu DPH v EUR slovné spojenie "Neplatca DPH"

# Súhlas uchádzača s obsahom návrhu zmluvy o dielo

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu zmluvy o dielo podľa časti   
B. súťažných podkladov k podlimitnej zákazke pre **1. časť zákazky** s názvom: „**Spodná stavba a napájanie**“.

V ..............................., dňa ...............................

..................................................................

podpis osoby oprávnenej konať za uchádzača

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu zmluvy o dielo podľa časti   
B. súťažných podkladov k podlimitnej zákazke pre **2. časť zákazky** s názvom: „**Modulová stavba**“.

V ..............................., dňa ...............................

..................................................................

podpis osoby oprávnenej konať za uchádzača

# Zoznam príloh súťažných podkladov

Projektová dokumentácia

Výkaz výmer